text:
Showing 1–12 of 24 results
Bos di buriku
Fls 7.50
Philip A. Rademaker
Philip Rademaker (1944) su promé tomo di poesia Bos di buriku a resultá un éksito. E eskritor ta konosí tambe komo aktor, deklamadó i pintor.
‘Mi ta kere den forsa di palabra. P’esei mes mi ke limitá nan uzo. Ingrediente stèrki ta uza tikitiki p’e kuminda no sali manera e famoso sòpi di Tia Meri. Pero hende ku mi ta apresiá i tin rèspèt pa nan opinion riba tereno literario a konvensé mi ku mi tin ku publiká. Ma … mi mente blo sunú bo dilanti? Ta pasobra ku su yamamentu den Kantika pa bientu Pierre Lauffer a pui mi konsenshi, m’a habri e yalusí akí pa bo lur paden.’
Caimin su sekreto$ 0,00 O.B Excl.
Fls 0.00
Diana Lebacs
E sustu ku tabata kima den su pechu tabata mes kayente ku e solo ku Caimin tabata para kushi den dje na port’i skol di De Tamarijn. E tabata soda pipita pa pipita. E tabata warda riba e deskonosí…
Caimin tin hamber! Mare su wela tabatin sèn pa kushiná kuminda kayente tur dia…
Nunka e no a kere ku lo el a sinti asina tantu falta di su mayornan. Nan a bai Hulanda pa buska un bida, pero nan no tabatin fin di manda pasashi p’e ku su ruman hòmber. Kon Caimin por yega na plaka?
E ora ei Caimin ta dal den Wòti. Wòti si sa kon.
E ta ofresé Caimin un djòp. Un djòp yen di aventura.
I masha peligroso tambe.
Of ta komprondé Caimin a komprondé Wòti robes?
E biahenan di Miguel Vicente Pata Kayente$ 0,00 O.B Excl.
Fls 0.00
Miguel Vicente ta un chabalitu limpiadó di sapatu ku ta traha den kaya di Caracas, soñando ku biahe largu i aventura maravioso. Pero e ta duda ku un dia su soñonan por bira realidat, te na momentu ku su ruman mayó bin busk’é bai kuné den su trùk di transporte. Asina e ta bin konosé region lehano di su pais; e ta nabegá riba riu grandi laman furioso i su deseonan di mas íntimo ta keda kumplí.
E kas patras
Fls 8.48
Anne Frank
Diario den forma di karta
12 di yüni 1942 – 1 ougùstùs 1944
Kompilá pa Otto Frank i Mirjam Pressler
Mi ta spera di por konfia bo tur kos, di un forma ku nunka promé mi no a yega di konfia ningun otro hende i mi ta spera ku lo bo ta un gran sosten pa mi.
Hulanda mi ta bai$ 8,24 O.B Excl.
Fls 15.00
Eligio Melfor
Eligio Melfor (1940), seudónimo pa Julio Constantino Hermanus, ta eskritor di komedia popular. E ta konosí tambe komo aktor kómiko den su obranan i den diferente pelíkula. For di hóben el a skirbi i presentá vários komedia i fábula. Algun ta: Emansipashon di hende muhé, Beberin den polítika, Wan tres porta, Mi ta skohe bo nèshi, Bestia den polítika i Hulanda mi ta bai. E último akí a bati tur rekòr! Mas ku 150 presentashon na 2003/2004 di Hulanda mi ta bai a atraé míles di hende na Kòrsou, Aruba i Hulanda.
Katibu di Shon$ 0,00 O.B Excl.
Fls 0.00
Carel de Haseth
Carel de Haseth (1950) a publiká algun tomo di poesia manera Bida na koló i Poesia Venená. Pa su novela kòrtiku Katibu di shon el a risibí premio Cola Debrot 1989.
‘Awe tardi fiskal a bolbe interogá mi. Pober hòmber. Promé biaha ku nan a interogá mi, el a kere ku lo mi nenga su akusashonnan. El a kuminsá ku menasá di laga habraká mi si mi nenga di papia. El a bisa mi ku e lo duna òrdu pa laga rèk mi kurpa ku katròl i pone klèm na mi dedenan di man i di pia. M’a hari i m’a splik’é ku e no tin nodi di tuma tantu molèster. Ku mi no tin bèrgwensa di loke m’a hasi i ku si un dia mi bolbe haña chèns, lo mi hasi meskos atrobe.’
Kuenta pa kaminda$ 10,99 O.B Excl.
Fls 20.00
Pierre Lauffer
Pierre Antoine Lauffer (1920-1981) ta un outor prominente di Kòrsou. Su poemanan i kuentanan kòrtiku ta un aporte balioso na herensia literario di papiamentu. No ta pòrnada e premio prinsipal pa papiamentu yama Premio Bienal Pierre Lauffer, Chapi di plata. E kolekshon Kuenta pa Kaminda ta skirbí ku mashá grasia i humor. Na mes momentu e ta deskribí profundidat di bida di Kòrsou den su tempu.
Literair lezen 2 Poëzie$ 20,53 O.B Excl.
Fls 37.36
Het lezen, analyseren, interpreteren en evalueren van poëzie
Wim Rutgers, Ria Severing-Halman, Ronnie Severing
Het boek Perspectief is bedoeld voor de hoogste klassen van het voortgezet en het hoger beroepsonderwijs. Wie de inhoud nauwkeurig bestudeert en de opdrachten consciëntieus uitvoert, zal zich een competente lezer mogen noemen, die het zich heeft eigen gemaakt om zelfstandig literaire werken te kunnen begrijpen, te beoordelen en te evalueren.
Het boek Perspectief, literair lezen 2, poëzie, het lezen, analyseren, interpreteren en evalueren van poëzie is het tweede deel van de tweedelige methode voor literaire tekstanalyse. Behandelt het eerste deel de verhaalkust, het tweede deel stelt de dichtkunst, poëzie, centraal. Het deel poëzie heeft achttien hoofdstukken met gedichten uit de canon van de Nederlandstalige literatuur van Nederland, Suriname en de Nederlands – Caribisch eilanden. Het boek bestaat uit twee delen. Het eerste deel van het boek bevat oudere poëzie van de middeleeuwen tot de neoromantiek. In het tweede deel staat moderne poëzie centraal. Elke paragraaf begint met een kort stukje theorie, telkens gevolgd door een poëzietekst. Daarna zijn er taken die vragen bevatten, die weer opgedeeld zijn in de rubrieken beschrijving, verdieping en eindoordeel. De aanpak is gebaseerd op moderne literatuurbenaderingen en gaat uit van een literair communicatieschema.
Mi negrita, mi ruman$ 9,62 O.B Excl.
Fls 17.51
Cola Debrot (1902-1981) ta un di nos eskritornan mas famoso. El a skibi na diferente idioma i a laga un obra ekstensivo atras. No solamente e tabata hurista i dòkter, sino tambe el a okupá diferente funshon importante manera minister i gobernador di Antia.
‘El a habri porta, dal un stap i un stap mas den su kamber, ma el a keda tene e kònòpi su tras i no a sera e porta. Den skuridat el a tende kon ketu e tabata drumi, ku rosea tené aden. Un kambio inesperá a tuma lugá den su sintimentu pa Maria. El a tende kon silensio tabata susurá, el a tende su mes sanger …’
Mosaiko 1$ 43,96 O.B Excl.
Fls 80.01
E buki ta konsistí di ocho kapítulo kada un ku un diferente tema. Na kuminsamentu di kada kapítulo por nota kiko lo skucha, papia, lesa i skibi i siña relashoná ku tal tema. Kada kapítulo tin kuater parti. E di kuater parti semper ta diferente i ta pa alumnonan ku ke sigui traha riba nan mes. Pa un bon pronunsiashon a graba tur teksto den Mosaiko riba kasèt òf CD pa por skucha nan.
Mosaiko 2$ 43,96 O.B Excl.
Fls 80.01
E buki ta konsistí di seis kapítulo kada un ku un diferente tema. Na kuminsamentu di kada kapítulo por nota kiko lo skucha, papia, lesa i skibi i siña relashoná ku tal tema. Kada kapítulo tin kuater parti. E di kuater parti semper ta diferente i ta pa alumnonan ku ke sigui traha riba nan mes. Pa un bon pronunsiashon a graba tur teksto den Mosaiko riba kasèt òf CD pa por skucha nan.
Mosaiko 3 HAVO/VWO$ 46,71 O.B Excl.
Fls 85.01
E buki ta konsistí di kuater kapítulo kada un ku un tema diferente. Na kuminsamentu di kada kapítulo por nota kiko lo skucha i wak, papia, lesa i skibi i siña relashoná ku tal tema. Tur kapítulo tin sinku parti. E di sinku parti ta trata di fikshon, esta tekstonan literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.


c: text/html

text:
ORANJESTAD - Zr.Ms. Groningen dentro di 3 siman a detektá kuater transporte di droga. Ku esaki e total kantidat di kaptura di droga a yega 13, desde e momentu ku e barku a keda stashoná na fin di aprel den region Karibe Hulandes. E barku patruyero a obligá durante último simannan, huntu ku Wardakosta Merikano, kuater asina yamá ‘go-fast’ botonan rápido, pa stòp. Durante esaki en total mas o ménos 4800 kilo di kontrabanda, entre kua kokaina i mariwana, a keda hañá.
Riba djabièrnè, 19 di ougùstùs Groningen a enkontra e promé di e kuater botonan di motor rápido. Una bes yegando serka di e go-fast Groningen a lansa e 2 botonan motorisá FRISC. A bordo di esakinan tabatin un ekipo di abordahe kombiná di Wardakosta i di Estados Unídos i tripulashon di Zr.Ms. Groningen. Nan tabata por a detené e boto ku droga ku mas o ménos 600 kg di kokaina i 4 sospechoso a bordo. Ademas di Groningen tambe tabatin un avion patruyero marítimo Dash-8 di Wardakosta Region Karibe envolví den e detekshon aki.
E siguiente tres intersepshonnan no muchu tempu despues a tuma lugá hopi lihé tras di otro. Asina dia 30 di ougùstùs, dia 1 i dia 3 di sèptèmber, a stòp en total 3 go-fast, durante kua ainda 4200 kilo mas di kontrabanda a keda interseptá i 10 sospechoso a keda detené. E 14 sospechosonan a keda entregá na un barku Merikano di Wardakosta pa demas persiguishon. E kontrabanda a keda destruí.
Ku e kuater kapturanan aki di droga e mashin di konteo di Groningen ta para riba 15.000 kilo di droga ku a keda interseptá. Zr.Ms. Groningen den e region Karibe ta e barku patruyero ku alternativamente ta traha huntu ku Wardakosta Region Karibe i Wardakosta Merikano, den operashonnan anti-droga. NOTA: Texto ta scirbi den Papiamento fonetico di Corsou
ORANJESTAD – Un dia despues cu a raporta e caso tragico di e hoben Daniel Perez-Cujia di 24 cu a hoga den un piscina den fin di siman, e motibo exacto no ta conoci. Tin varios versionan ta circula, unda cu uno ta bisa cu tabata hunga e wega di ken ta keda mas largo bou di awa, mientras cu otro version a bisa cu e hoben a cay, dal su cabez y hoga den e piscina. Autoridad a confisca e curpa pa determina kico por a causa e morto di e hoben aki. NoticiaCla ta manda palabra di condolencia na famianan di e fayecido.
SEROE COLORADO - Diadomingo pa 10.35 central di polis ta wordo notifica di un acidente basta grave den Colorado.Na yegada di patruya ta pidi pa un ambulance y materialwagen cu maximo urgencia mirando cu den un di autonan tin 3 persona cu no ta duna señal di bida y cu tin 4 persona mas gravemente herida.Diferente Ambulance a yega na e sitio y transporta 3 mucha ( 10 luna, 3 aña y 5 aña) y un hende mayor di edad cu maximo urgencia pa hospital. Pa 11.28 Dokter De Cuba a constata morto di: Joanne Carolina Wouters, Aruba 13 oktober 1987
WILLEMSTAD - Mainta tempran di djadumingu 18 di sèptèmber, Sentro di Operashon Marítimo (MOC) di Wardakosta Karibe Hulandes a alertá e barku patruyero tokante un boto sospechoso. Despues di e notifikashon di MOC, Zr.Ms. Groningen a nabegá bai e lokalidat di e boto sospechoso pa interseptá esaki. E avion patruyero Dash di Wardakosta tambe a keda dirigí na e lokalidat pa asistí e barku patruyero.
WILLEMSTAD - Barku di Marina Zr.Ms. Groningen nabegando aktualmente pa Wardakosta Karibe Hulandes, den mainta di 16 se?pte?mber, a intersepta? un transporte di droga di mas o me?nos 1200 kilo di kontrabanda. Esaki ta e di 14 kaptura di droga pa Zr.Ms. Groningen, desde ku e barku patruyero ta nabegando den Karibe desde aprel 2022. Ku e kaptura aki? Wardakosta Karibe Hulandes tin un total di droga di mas o me?nos 10.000 kilo ku a konfiska? den an?a 2022.

robotstxt: allowed

filter: keep


text:
Olympic Day Run 2019
Fecha lo ta dia 15 di juni proximo
Olympic Day Run 2019 lo ta riba e fecha 15 di juni 2019.
Dentro di un luna esta 15 di juni lo tuma lugar e Olympic Day Run 2019, un evento escolar y familiar organisa pa IBiSA, Comite Olimpico Arubano (COA) y partner Aruba Bank. E parkeo di Aruba Bank na Camacuri lo bira e cas di e Olympic Day Run 2019.
Mescos aña pasa, lo tin varios actividad na banda di e coremento manera Kids Corner, ect. Aki e muchanan pero tambe nan mayornan por siña e tres balornan di Olimpismo cu ta move, siña y descubri.
Por cuminsa na registra for di awor caba na deporteescolararuba.com . Tuma bon nota cu riba e site aki ta e unico caminda cu por registra.
Mas despues lo bini cu mas informacion.


text:
Kingston – E portada di “Rohan Bullkin and the Shadows” a keda revelá resientemente. E buki ta trata e historia di Rohan, un mucha hòmber ku ta logra transformá su rabia riba lesamentu pa amor pa buki i lektura. Juleus Ghunta, un poeta hóben hamaikino, èks dosente i èks bekado di e programa di beka Chevening, ta eskritor di e buki aki ku tin komo meta pa konsientisá Karibe, i mundu, riba eksperensianan troumátiko durante infansia (“ACE’s”), ku por tin efektonan di largu durashon riba salú físiko i mental.
Mas spesífikamente Ghunta a skibi e buki aki ku e intenshon sinsero pa “enkuarashá nos komunidatnan den Karibe pa inisiá e kòmbersashon difísil tokante atversidat durante infansia i trouma. Strès tóksiko kousá pa abusu físiko, emoshonal i seksual, negligensia, violensia i pobresa ekstremo ta mará na hopi malesa físiko i mental i un realidat sosial disfunshonal.” E ta sigui amplia bisando “Mi ta spera ku e buki aki lo inspirá diálogo i yuda tantu persona komo organisashonnan pa tuma e promé pasonan pa yega na un aserkamentu kaminda e berdadero impakto di trouma riba bida di un persona i e sosiedatnan violento ku nos ta biba aden ta e punto di salida.” E inspirashon pa skibi e buki aki tin su orígen den Ghunta su propio eksperensianan troumátiko komo mucha, sobrebibiente di violensia doméstiko, probresa ekstremo, negligensia i maltrato emoshonal, entre otro.
Ounke e buki aki ta trata temanan kompleho i ta skibí primeramente pa profeshonalnan ku ta traha pa i ku mucha, e manera líriko ku Ghunta ta skibi i e ilustrashonnan imaginativo di Rachel Moss ta hasi e buki aki aksesibel pa mucha tambe. Es mas, e buki aki por brinda víktimanan di “ACE’s” un kanal pa medio di kua nan por eksplorá nan eksperensianan, spesialmente esnan relatá na problema ku lesamentu i prestashon na skol en general. Investigashon ekstenso a komprobá ku tin un relashon fuerte entre trouma durante infansia i hopi tipo di difikultat pa siña, komportashon problemátiko, problema di salú físiko i mental i un bida di poko perspektiva.
Diferente dòkter, sikólogo, eskritor i edukadó renombrá a komentá di forma sumamente positivo riba e buki hopi antisipá aki. E ta ser konsiderá un rekurso nobo esensial pa tur profeshonal ku ta traha pa i ku mucha. E buki ta kontené tambe un lista di “ACEs” i algun rekomendashon kon pa dil ku esakinan.
“Rohan Bullkin and the Shadows”, un publikashon di CaribbeanReads, lo keda publiká 31 di dezèmber 2021. Por bishitá www.caribbeanreads.com/rohan pa mas informashon tokante e buki òf manda un e-mail na info@caribbeanreads.com.


text:
A BIN TOPA KU RESTUNAN DI UN BOTO NA KOSTA PEGA KU BOPEC.
POLIS A KONFISKA ESAKI NAN DEN KUADRO DI E INVESTIGASHON.
Den oranan di atardi Kuerpo Polisial a bin enkontra ku algun artikulo i parti di un boto den bisendario di Bopec. Investigashon enkuanto e origen di e boto aki a ser inisia. Den e fase aki di e investigashon nos no por konfirma ta kua boto esaki ta ainda.
E investigashon ta andando.
AINDA NO POR BISA NADA TOKANTE DI E BOTO PERDI I E PISKADO INVESTIGASHON TA SIGI.
FUENTE: LIVE99FM/ KPCN.


text:
No ta tur ora un organisashon por permití su mes pa tin un empleado di maneho den servisio. Mayoria biaha e trabounan pa desaroyo di maneho ta mara na un periodo di aña òf ta relatá na un programa spesífiko. Un empleado freelance temporal ta e solushon ideal den e kaso aki. Prospekto por yuda bo organisashon ku e siguiente trabounan:
Asistí ku implementashon di maneho; formulá plan di akshon i sòru pa implementashon
Ku nos eksperensia amplio riba tereno di evaluashon i investigashon, nos ta asistí nos klientenan rápido pa nan haña bista di e prioridatnan riba término largu i kòrtiku. Pa realisá esaki nos ta hasi un análisis skèrpi. Konsekuentemente bo organisashon ta risibí e informashon korekto pa apliká un aserkamentu adekuá den futuro. Den tur situashon e kliente por konta ku un aserkamentu i asistensia profeshonal.


text:
Mi a kasa na aña 1995, mi kasá ta estranero i ami ku n’e ta bibando for di 2008 na Kòrsou; mi kasá tin un pèrmit temporal ainda, despues di 23 aña kon ta posibel?
Bon siman na tur mi fiel lesadónan. Fin di aña ta den kurpa i nos tur ta sintiendo e ambiente di tradishonnan di Kòrsou. E trayekto di transishon di gobièrnu a tuma su tempu. Dios ta para i nos tur ta progresá!
Pregunta: mi a haña un pregunta for di un gran amigu di mi, danki pa e pregunta. “Mi a kasa na aña 1995, mi kasá ta estranero i ami ku n’e ta bibando for di 2008 na Kòrsou; mi kasá tin un pèrmit temporal ainda, despues di 23 aña kon ta posibel?”
E asina yamá Landsverordening toelating en uitzetting (LTU) ta regla pa esnan ku mester di un pèrmit keda aki na Kòrsou, semper i kuando nan kumpli ku e rekesitonan. Tur hende ku ta kasa ku un Ulandes ta haéa un pèrmit di estadia pa un aña, despues di sinku aña e persona por bin na remarke pa un pèrmit pa sinku aña i despues di esei e por bin na remarke pa un pèrmit permanente.
Despues di tres aña kasá e persona por hasi petishon pa bira Ulandes, semper i kuando e no haña niun “buraku” durante su estadia. Mester hasi e asina yamá “inburgeringstoets” promé. Ántes esta promé ku 1986 tur estranhero ku kasa ku un persona di nashonalidat Ulandes por a bira Ulandes mesora despues di kasamentu. Meskos ku esun ku tin tres aña kasá i bibando 15 aña aki na Kòrsou sin un buraku por bira Ulandes, sin mester di hasi e asina yamá “inburgeringstoets”.Tur loke ta konta pa esnan ku ta kasá ku un Ulandes ta konta tambe pa esnan ku tin konviviensa ku un Ulandes. Den e kaso spesífiko aki, mester wak dikon e señora ainda tin un pèrmit temporal. Mi tin sigur ku ta un proseso hopi fásil pa kanalisá i hasi e kambionan nesesario. Un puntu hopi importante pa e estrahero ku ta kasá ku un Ulandes ta, ku e por traha sin pèrmit di trabou. Tur su yunan ku nase den matrimonio automátikamente ta haña e nashonalidat Ulandes.
Ya bo sa, na aña 2006 minister di Hustisia, di e tempu ei, a dekretá ku e no ta aseptá kombibensha mas i ta rekonosé matrimonio so, entre Ulandes i un estranhero. Si bo tin un partner estranero i bo ke pa e bin biba serka bo aki na Kòrsou, e ora ei bo mester kasa ku n’é promé i si akaso e ta ilegal aki na Kòrsou mi ta konsehá pa bo kasa ku n’é na su pais natal, pa despues hasi tur e tramitenan di manera ku bo por kasa I biba ku n’e na dushi Kòrsou.
Hopi desaroyo interesante e siman aki ban wak


text:
E algemene bestedingsbelasting (ABB, impuesto general di konsumo) konosé diferente tarifa pa servisio i suministro. Bo ta paga ABB por ehèmpel ora bo ta kome na un restorant òf ta importá un outo.
Ki ora mi tin di haber ku ABB?
E ABB konosé tres echo suheto na impuesto:
- Importashon di merkansia
- Suministro di merkansia pa un produktor lokal
- Suministro di servisio
Den vários sektor i pa un kantidat di aktividat, ta eksistí dispensashon pa e ABB. E ora ei bo no ta kobra ABB. Riba e página Dispensashon ABB bo por lesa mas tokante esaki.
Importante
Ta prohibí pa ofresé produkto i servisio suheto na ABB sin indiká esaki, por ehèmpel riba karchi di menú i kontrakt.


text:
Cancer. Un palabra cu ora bo scuchʾe por lo general bo cabeynan di cuero ta para. Nos curpa ta consisti di miyones di cel, den tur sorto y forma. Celnan di un musculo ta mustra diferente cu cel por ehempel di den nos pia. Tur e celnan aki den principio por dividi nan mes.
Diferente sorto di cancer
Cancer ta un palabra pa defini masha hopi diferente malesa cancereso sin embargo tur tin un caracteristica den comun: celnan di nos curpa cu constantemente por y ta dividi nan mes. E diferencia entre un cel di cancer y un cel normal ta cu esun cu ta cancer ta un cel cu a origina (nace) for di un cel normal pero algo no a bay bon den e material (fundeshi) di e cel. Consecuentemente e cel aki ta cuminsa dividi su mes completamente robes. E fout cu tin den e cel aki ta copia su mes y sigui bay den tur e otro siguiente celnan y asina e ta keda sigui di dos pa cuater, pa ocho,etc, etc. Di e manera ey un tumor por nace. Un tumor ta parecido na un pida carni cu ta crece.
Division incontrolabel
E division ta keda sigui y multiplica. Tambe e produccion di bloedlichaampjes den e sanger por bruha y consecuentemente e sanger ta produci demasiado bloedlichaampjes of bloedlichaampjes innecesario. Cu tempo tumornan maligno ta cuminsa crece den e tehido alrededor. Tin ora celnan di e tumor ta kibra y ta flota den e sanger of ta bay den e vasonan linfactico (lymfevaten). E celnan aki cu a los (asina yama micrometastasen) tin ora ta bay pega den otro parti di e curpa, unda nan ta crece y bira tumornan nobo. Esaki yama uitzaaïingen of metastasen.
Diagnostico
Ora un diagnostico wordo duna, e dokter lo prescribi un plan di tratamento. Cua tratamento ta e miho pa e pashent ta depende di e tipo di cancer cu e persona tin como tambe den ki condicion (fisico/emocional) e persona ta.
Diferente tipo di tratamento
Tin diferente tipo di tratemento pa cancer pero esunnan (mas) conoci ta:
- Cirugia. Kinan ta percura pa kita e tumor completamente of pa un gran parti. Tin ora tambe ta opta pa kita un capa di e tehido alrededor. Asina ta purba evita di duna e celnan di cancer cu a ‘staciona’ nan mes eynan menos chens di bolbe crece. Tambe sa opta pa kita algun lymfeklier cu ta den bisindario ya cu e uitzaaïingen ta gusta staciona nan mes den e lymfekliernan prome.
- Radioterapia. Kinan ta haci uzo di radiacion directamente riba e tumor pa asina mata e celnan di cancer. Ta purba pa solamente e tumor haya e radiacion pero tin ora no por evita cu e tehido saludabel tambe ta haya radiacion. E bon noticia ta cu awendia e ekiponan ta mas sofistica y ta evita cu tehido saludabel haya (mucho) daño.
- Kimoterapia. Esaki ta un manera pa mata e celnan canceroso. Esaki ta sosode pa medio di productonan kimico, asina yama cytostatica. Segun historia e prome cytostatica a wordo descubri na aña 1945 pa casualidad. Despues di esey hopi mas remedi efectivo a wordo desaroya. Awendia ta wak cu tin masha hopi sorto di cytostatica. Dokternan ta opta tin ora pa uza un combinacion di e cytostatica pa asina evita loke ta e efectonan secundario cu bo por haya. Tambe pa motibo cu ta purba evita cu e celnan di cancer bira resistente contra e cytostatica (kiermen nan no ta reacciona mas riba e remedi). Ta bon pa sa cu cada kimoterapia ta un tratamento riba su mes. No solamente e dokter tin cu scohe for di un gran cantidad di remedi pero tambe e mester dicidi tocante e cantidad y e diferente manera cu lo suministra esaki na e pashent.
- Tratamento hormonal den cierto caso. Por ehempel pa cierto caso di cancer di pecho.
- Tratamento specifico (ʾtargeted therapyʾ).
- Immuno terapia. Immunoterapia ta un tratamento unda cu ta manipula y purba reenforsa e defensanan natural di nos curpa contra cancer. Tin diferente sorto di immunoterapia, entre otro: tratamento cu anticurpanan monoclonal (proteinanan artificialmente fabrica), tratamento cu cytokinen, vacuna of genterapia (ultimo dosnan aki ta gran parti ainda den fase experimental). Immunoterapia generalmente ta wordo duna den combinacion cu kimoterapia.
- Tin ora un combinacion di e tratementonan ya menciona ta wordo duna.


text:
ARUBA- 22 di augustus 2022. E prome caso confirma di Monkeypox ta conoci na Aruba. Ta trata aki di un residente cu no tin historia di biahe recientemente pa cual motibo DVG ta conclui cu e contagio a tuma luga riba nos isla. Relaciona cu e prome caso positivo aki tin tambe un caso sospechoso bou investigacion.
Monkeypox ta transmiti su mes di hende pa hende pa medio di contacto directo cu likido di blar of heridanan di blar presente riba e curpa di e persona infecta, den algun ocacion via obheto of superficie uza pa un persona infecta of tambe pa medio di secrecion of droplets cu ta sali for di e boca, nanishi of garganta di e persona infecta. Pa por preveni mas contagio cu e virus di Monkeypox ta importante pa un persona cu cuminsa observa blarnan riba diferente parti di su curpa tuma contacto cu su dunador di cuido pa evalua si por ta trata di Monkeypox y pa testnan nesesario por wordo haci y precaucionan nesesario tuma luga. Sintomanan cu tambe por acompaรฑa Monkeypox ta keintura, dolor di cabez cansancio, kliernan hincha y dolor di musculo.
Vacuna.
DVG a haya e informacion cu pronto nos lo ricibi for di RIVM Hulanda un cantidad limita di vacuna pa yuda proteha contra e virus di Monkeypox. E vacunanan lo bay ta disponibel pa e grupo di riesgo mas grandi segun instruccion y maneho di Hulanda. Pa medio di dunadornan di cuido y specialistanan ciudadanonan cu ta cay bou di e grupo di riesgo lo wordo yama pa ricibi nan vacuna si nan ta desea esaki. DVG ta traha cu algun organisacion pa hunto yega na esnan mas na risico.
Pa mas informacion like nos Facebook page Directie Volksgezondheid DVG Aruba, Follow nos riba Instagram directie_volksgezondheid_aruba, subi nos website www.dvg.aw, yama nos na 5224200 of mail nos na servicio@dvg.aw


text:
ALGU KU NOS NO TA PRESENSIA TUR ORA AKI NA NOS ISLA BONEIRU
KRALENDIJK — For di ayera tin un boto di e marka midnight express mara na marina di Plaza. Ta trata aki di un boto ku nos no sa presensia fasil aki na Boneiru. E tipo di boto aki ta kosta sigur mas ku 1 mion dòler mirando ku e ta un “racing edition”. E boto aki ta un tipo ku e marka midnight express tin den su flota di boto. Nos a hañe sigur algu fenómenal pa presensia. Prome ku ela sigui pa su siguiente destinashon kual ta Kòrsou ela hasi un rekorido den nos bahia.


text:
Minister Plenipotenciario na Washington drs. Andy Lee a compaña Prome Minister mr. Mike Eman durante su bishitanan na diferente instancia, institucion, scolnan y tambe embahador di Reino Hulandes mr. Henne Schuwer. E bishitanan aki tur a bay bon lagando atras un bon impresion di pais Aruba, su vision y su metanan pa futuro. Temanan manera sostenibilidad, finanzas, naschoolse opvang y conservacion di naturalesa, tur a wordo atendi y a haya nan debido atencion.
Sr. Lee a splica cu otro siman nan ta bishita ‘State Departament’ pa un reunion dialuna. “Esaki ta mas bien un antesala di e ‘Energy Summit’ cu ta bay tuma luga otro siman riba dianan diamars y diahuebs. Dialuna Prome Minister Eman ta papia cu representante di energia Schleswig-Holstein pa Merca den e cumbre. E cumbre mes cu ta dirigi riba islanan Caribense y Centro Americano ta wordo atendi door di Ministernan Eman y de Meza. Interesante di e cumbre aki ta cu e ta wordo organisa door di Vice-Presidente Joe Biden.
Un otro punto importante ta cu Vice Presidente Biden a pidi pa tur isla haci algo riba tereno regional pa stimula e transicion riba energia renobabel. Den e cuadro ey Aruba a organisa diferente actividad, recientemente e ‘PPP Conference’ unda a duna informacion con financia proyectonan en general y en particular proyectonan di energia duradero. Un otro actividad cu Aruba a organisa ta e ‘Aruba Learning Event’ cu ta den liña di e ‘Energy Summit’ di 2015. Tin mas actividad cu Aruba a organisa riba e tereno aki cu ta interesante pa trece dilanti durante e cumbre pa duna un indicacion con Aruba ta trahando riba e tereno aki. Ta bon pa evalua cu kico mas Aruba por aporta na e agenda aki, cu ta enfoca riba e transicion pa energia berde y wak con nos por yuda otro paisnan den region.”


text:
Na Merka e 93% di tur maishi ta genétikamente manipulá. Ofisialmente e yama GMO. Esei ta nifiká ku e mega korporashonnan privá Monsanto ta sintá riba e stul di Kreador i ta kambia e mata su struktura genétiko. Por ehèmpel, nan por agregá un gèn di un animal na un mata. E motivashon pa hasi esaki ta ku nan ta usa un kantidat mas haltu di hèrbisida òf pèstisidanan kímiko.
ROUNDUP
Monsanto ta un produktor di prinsipalmente pèstisidanan kímiko manera “Roundup.” E kompania aki a kuminsá komo fabrikante di armanan kímiko i awor e mentalidat di guera aki ta wòrdu dirigí riba naturalesa. For di prinsipio e nòmber di e kompania aki a wòrdu relashoná ku skandalnan grandi manera deskarga di awa ku nivel di kontaminashon haltu den áreanan residensial di besindario kaminda e kantidat di kasonan di kanser den besindario a subi di un forma alarmante. Roundup ta kontené supstansianan ku ta generá kanser i e supstansianan aki por wòrdu usá na porshonnan mas haltu danki na e téknika di GMO, pasobra tur mata ta muri dor di e produkto aki ku eksepshon di e kultivo ku a wòrdu modifiká genétikamente. Maishi òf soya a bira por lo tantu resistente na e venenu di kultivo fuerte aki. Desafortunadamente nos no ta resistente na e supstansianan tóksiko aki.
PROHIBISHON
Roundup awor ta prohibí den un grupo kresiente di paisnan i Monsanto ta wòrdu rechasá den mas i mas paisnan. Lástimamente na Kòrsou “roundup” te ainda ta optenibel. Pero e benta di “roundup” no ta e úniko motibu pa GMO. Otro motibu importante ta ku e produktonan genétikamente manipulá ta propiedat di e kompania mes ku ta produsié. Ku otro palabra e 93% di maishi ta propiedat di Monsanto i no mas di naturalesa. Pues bo tin ku paga pa usa e simianan. Debí ku e maishi manipulá i otro kultivonan ta multipliká dor di fertilisashon krusá, e variedatnan puru i natural ta den peliger i Monsanto por krea un monopolio ku esaki. Na e manera ei e variedat di rasanan di maishi a redusí ku mas di 300 te na 58 rasa na México i solamente 6 na Merka. Esaki ta no nifiká solamente un ekstinshon di e diversidat natural sino tambe peligroso. Naturalesa ta usa diversidat komo un garantia di sobrebibensia di un sorto di mata na momento di plaga òf malesa i kada sorto ta adaptá na e kondishonnan natural di e region. E diversidat ta hopi importante por ehèmpel e movementu di kuminda ku yama “slow-food” prosedente di Italia a krea un berdadero arka di gustu pa salbaguardiá e kultivonan i resetanan regional den komparashon ku e uniformidat di e industria di “fast-food.” Pues nos ta sumamente kontentu ku nos tin un produkshon di maishi natural pa e pakete ku ta kumpli ku e diversidat di e espesie.
Pa mas informashon :
Roland: 660-1456
Gianne: 663-3878
6,314 Bia mirá, 2 Bia mirá awe


text:
Notisia - Notisia
33 Notisianan
- Fecha
- Relevansha
-
Lockdown parsial ta kontinuá
Medidanan ta keda nesesario pa protehá otro. E kantidat di infekshon di corona ta baha. Esaki ta bon notisia. Nos ta tene nos mes ...
-
Gabinete ta prolongá pakete di sosten Hulanda Karibense
Awe gabinete a disidí pa prolongá e pakete di sosten i rekuperashon pa habitante i kompanianan na Boneiru, Sint Eustatius i Saba ...
-
Akuerdo di kolaborashon entre OLB i munisipionan di Hulanda
E munisipionan di Rotterdam i Alphen aan den Rijn i Entidat Públiko Boneiru (OLB) a uni forsa. Den kuadro di sosten i pa ...
-
E 10 preguntanan prinsipal hopi hasí tokante di coronavirus
E 10 preguntanan prinsipal hopi hasí tokante di coronavirus
-
Saba Package ta regla kolaborashon dirigí entre Reino i Saba
Awe diputado Zagers (Entidat Públiko Saba) i Sekretario di Estado Knops (Asuntunan Interno i Relashonnan den Reino) a firma e ...
-
500 Kas di hür sosial riba Boneiru
Tres partido ta pone man huntu na benefisio di e bibienda públiko di Boneiru. Sekretario di Estado Raymond Knops di Asuntunan ...
-
Gabinete ta invertí na Hulanda Karibense
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
-
Gabinete ta invertí den infrastruktura i kombatimentu di pobresa na Hulanda Karibense
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
-
Mehorashon supstansial pa abitantenan di Boneiru, Sint Eustatius i Saba
Abitantenan di Boneiru, Sint Eustatius i Saba mester tin un bida mas mihó. E gastunan básiko manera hür, kuminda i ko’i bebe ta ...
-
Komisario di gobièrnu sentral huramentá
Awe djarason, Sekretario di Estado Knops (Relashonnan den Reino) a huramentá Marcolino (Mike) Franco komo Komisario di Gobièrnu ...


text:
Diadomingo atardi a drenta informe di un accidente entre un auto y un brommer pabao di rotonde Tanki Leendert, mesora a dirigi un patruya na e sitio. Na yegada di e patruya a bin compronde cu aki ta trata di un accidente entre un auto y un brommer pero afortunadamente ningun persona a resulta herida. E motociclista no por a mustra ningun documento di e brommer na ordo.
1 thought on “Polis a bay atende un accidente entre un auto y un brommer na rotonde Tanki Leendert”
-
Tin dos rotonde tanki leendert. Un nobo y existente.


text:
Fundacion Ateliers89 trahando pa 16 aña largo a keda opera durante pandemia, enfrentando y sobresali barera cu COVID19 a bin cu ne. Ateliers nunca a stop di funciona como punto di arte na Aruba.
Nan ta e unico organisacion cu a duna tayer online pa asina sigui ofrece diferente disciplina di arte na esnan interesa den mundo di arte. Y asina comparti nan conocemento gratuitamente. Tur aña nan ta presenta nan desfile di moda anual den grandi, apesar cu tur medidanan di Covid nan a adapta na normanan nobo.
Cu un gran colaboracion di Check Point Color y Semi Chahmi, bou direccion di Chelsea Peterson a presenta pa prome biaha un online video fashion show, ilustrando den forma aki tur e creacionnan di moda cu a wordo haci di tur participantenan.
Cu aporte di Mondriaan Funds pa COVID, Atelliers 89 a logra yuda 17 artista di Aruba cu subsidio generoso y asina crea e exposicion yama PAN.
PAN ta Dios di PANDEMIA, tambe Dios di Artistanan. PAN ta pan cu Artistanan no a haya durante Covid19. Referiendo na esaki a puntra artistanan pa traha obra cu tin di haber cu concepto aki, cu lo wordo mira den e exposicion di trabou di diferente artista cu tin di haber cu e tema. Artistanan a wordo escogi no solamente pa nan obra pero tambe pasobra nan ta artista di Ateliers’89 bou di curadoria di Elvis Lopez, Director di Ateliers’89.
Artistanan participando cu un gran exposicion multi disciplina di arte manera; video, fotografía, pintura, instalación y escultura. E artistanan cu a participa ta: 1.Velvet Zoe Ramos; 2. Anuar Habibe; 3. Jess Wolff; 4. Armando Goedgedrag 5. Desiree Sporkslede; 6. Brunal Anaya; 7. Suyin Ridderstaat; 8. Samuel Sarmiento; 9. Chelsea Peterson 10.Danilo Geerman 12.Romelinda Maldonado 13.Fernando Vermeer; 14.Sharelly Emanuelson 15.Ken Wolff; 16.Irvin Aguilar 17.Wilfred Jansen.
Nan ta contento pa anuncia cu desde awe, a reinventa nan imagen pa bini cu uno completamente nobo, cambiando e nomber, logo y website pa Punto di Bellas Arte Aruba.
Imagen nobo di e website ta traha den forma pa ta mas visualmente atractivo y fácil di encontra cualkier informacion di e organisacion. Mencionando tur actividad cu nan tawatin den pasado, presente y futuro, un website educativo unda no solamente bo ta haya sa tur loke e organisacion ta representa pero tambe por conoce e artistanan y obranan cu a wordo traha den workshopnan. E punto como centro di encuentro y educacion di artistanan y arte en general di Aruba ta nifica Punto di Bellas Arte Aruba.
Alabez Fresh Milk Barbados, ARC inc, Sint Vincent y otro islanan di Caribe hunto cu Punto di Bellas Arte ta participa den ONLINE CARIBBEAN LINKED VI 2021, anticipando presentacion en vivo di CARIBBEAN LINKED VI 2022 na ubicacion local di Punto di Bellas Arte Aruba.
Tur esaki sin kita afor e fantastico workshop cu tin fin di aña 2021 cu number international manera Ciro Abath (ceramica), Dora Longo (pintura) , Alma Mathijsen (escritora) y Jessie Koeiman (fotografia).
Bo persona ta keda cordialmente invita pa nos prome evento di verano cu e gran exposicion di artistanan di ateliers pa apertura PAN, Diadomingo 11 Juli, 2021 – 8:00pm anochi – y entrada ta gratis.


text:
ZURICH — Apénas kuater dia despues di a keda re-elegí komo presidente di FIFA, Joseph Blatter a anunsiá ku e lo renunsia komo presidente di e Federashon. Blatter a tuma e desishon aki despues di un reflekshon profundo. Segun Blatter, e tin e mandato di e membresia di FIFA pa ta presidente pero e ta sinti ku e no tin e mandato aki di henter e mundu di futbòl.
Pa e motibu aki e aktual presidente di FIFA a disidí di entrega su mandato na un kongreso elektivo èkstra-ordinario. E siguiente kongreso èkstra-ordinario lo tuma lugá den luna di mei 2016, pero Blatter no ta deseá pa warda te otro aña.
E presidente di FIFA for di aña 1998 a urgi e komité ehekutivo di e federashon di futbòl pa organisá un kongreso pa por elegí su susesor mas pronto posibel. Miéntras tantu Blatter di 79 aña lo keda fungi komo presidente di e entidat.
Sepp Blatter lo keda na kabes di FIFA por lo mínimo kuater luna mas. Esaki konsiderando ku segun e statutonan di FIFA mester tin un notifikashon di kuater luna promé ku tene un elekshon presidensial.
Blatter a deklará ku e mes lo no partisipá na e próksimo elekshon. Segun Blatter, komo ku e no ta mara mas na e restrikshonnan ku inevitablemente elekshonan ta trese kune, e lo por pone mas atenshon mas riba reformanan fundamental den e federashon.


text:
KRALENDIJK – Radio Live 99.9 FM tabatin un kombersashon ku Obispu di Diósesis di Willemstad Luis Antonio Secco, relashoná ku enkuentro di padernan na Boneiru siman tras di lomba.
E enkuentro tabata fruktífero obispu Secco a bisa. El a menshoná ku gran parti di pader di Diósesis di Willemstad a partisipá na e aktividat. “E aña aki tabata turno pa reuní na Boneiru kaminda tur saserdote di e 6 islanan a sinta huntu. Papa Francisco a pidi nos pa selebrá e luna di òktober spesialmente. ‘Batisá i mandá’ tabata tema di e aktividat. Nos tur komo kristian katóliko mester ta mas aktivo, dinámiko i kontentu pa forma huntu un komunidat bibu,”obispu a menshoná. El a sigui bisa:”Nos a papia entre otro riba tur e selebrashon di tur luna durante aña. Pasku di nasementu, Pasku di resurekshon, Atvènt i kuaresma. A papia di nos hubentut krísis, hende ku ta sufri pa un òf otro motibu, problema di refineria na Kòrsou ku ta bai sera i Hospital nobo ku ta bai habri i mester di sosten di pueblo i iglesia. Nos ke pa katólikonan ta fuerte na skolnan. Papa su mensahe ta bisa; sali i bai tuma kontakto ku hende ta ku di ta miserikordioso i demostr’é hopi amor,obispu a bisa. “Mas di trinta pader i 2 Diakono a reuní durante e dianan ku a pasa. Un gradisimentu di kurason na tur aki na Boneiru ku di un manera òf otro a duna nan aporte pa e konferensia aki por tabata unu eksitoso. Na e komishon organisadó, tur ku a koperá ku spònser den diferente forma ku: material, trabou, akohida, ku aporte finansiero òf di otro un forma, na komishonnan di kada parokia ku a prepará e kaloroso bon bini i akomodashon promé, durante i despues di selebrashon di Santa Eukaristia den nan parokia. Un danki ta bai tambe na parokianan ku a respondé na e yamada pa a bin selebrá Santa Eukaristia na e diferente parokia huntu ku nos padernan di Diósesis di Willemstad. Na medionan di komunikashon ku a duna kobertura spesial na e siman aki un danki ta bai na boso tur. I por último nos bon Dios sigui bendishoná Boneiru pa asina nos tur huntu segun kada un su don, disiplina i forsa por sigui traha den union i komunion na bienestar spiritual, sosial i ekonómiko di nos komunidat Boneriano. Un trabou formidabel, ”obispu a finalisá bisando.


text:
LES 18
Con Nos Ta Yuda Nos Rumannan Cu Pasa den Calamidad?
Ora un desaster tuma luga, mesora testigonan di Jehova ta dal paso pa yuda nan rumannan cu keda afecta. Tal esfuersonan ta demostra e berdadero amor cu nos tin pa otro. (Juan 13:34, 35; 1 Juan 3:17, 18) Den ki manera nos ta yuda?
Nos ta duna yudansa financiero. Den prome siglo, ora hamber severo a asota Judea, e cristiannan na Antiokia a manda placa pa yuda nan rumannan den fe. (Echonan 11:27-30) Awe tambe, asina cu nos haya sa cu nos rumannan na cierto parti di mundo ta den dificultad, nos ta manda donacion via nos congregacion pa duna yudansa material na esnan cu ta den gran necesidad.—2 Corintionan 8:13-15.
Nos ta duna yudansa practico. Ancianonan cu ta na e luga di desaster ta haci esfuerso pa localisa cada miembro di nan congregacion y ta haci sigur cu nan ta sano y salvo. Un comite di yudansa ta coordina suministro di cuminda, awa di bebe y paña y ta percura tambe pa alohamento y yudansa medico. Hopi Testigo cu tin cierto ofishi ta bay yuda boluntariamente riba nan propio gasto. Nan ta duna un man den e trabounan di auxilio of ta yuda drecha casnan y Salonnan di Reino cu a sufri daño. E union cu tin den nos organisacion y e experencia cu nos a gana trahando como team ta permiti nos mobilisa lihe ora mester duna yudansa. Aunke nos meta ta pa yuda “nos rumannan den fe”, ora ta posibel, nos ta yuda otro hende tambe sin importa di cua religion nan ta.—Galationan 6:10.
Nos ta duna consuelo for di e Scritura y sosten emocional. Loke victimanan di desaster tin mas mester di dje ta consuelo. Den situacionnan asina, nos ta haya fortaleza for di Jehova, e “Dios di tur consuelo.” (2 Corintionan 1:3, 4) Pesey, gustosamente nos ta comparti e promesanan di Bijbel cu hende cu ta den angustia. Nos ta duna nan e siguransa cu pronto e Reino di Dios lo pone un fin na tur tragedia cu ta causa dolor y sufrimento.—Revelacion 21:4.
-
Kico ta permiti Testigonan mobilisa mesora pa yuda na momento di desaster?
-
Ki consuelo for di e Scritura nos por duna sobrevivientenan?


text:
Na comienso di augustus Centro di Control di Cacho a anuncia extencion di orario di servicio mirando e desaroyo positivo. Cu e extencion di orario di CCC, ta duna mas oportunidad pa esnan cu kier adopta un mascota.
Durante ultimo siman Centro di Control di Cacho a cuminsa cu e proyecto piloto di microchipping unda cu ta spera di aporta na hisa e grado di adoptacion na Aruba. Ora adopta via Centro di Control di Cacho, tin rekesitonan cu e doño nobo mester tene na dje, un di nan ta cu nan mester chip y sterilisa e mascota adopta y tambe trece prueba cu esaki dentro di dos luna. Esaki ta pa percura cu e doño responsabilisa su mes adecuadamente pa nan mascota.
Sterilisando bo mascota ora e cria no ta desea y microchip bo mascota ta yuda cu e problematica di cacho (y pushi) riba caya. Esaki ta un di e meta nan cu Centro di Control di Cacho ta enfoka ariba. Na e momento nan aki e proyecto piloto ta enfoka riba e parti di microchip, y ta aplica pa e cachonan cu ta wordo adopta via Centro di Control di Cacho, na disponibilidad y evaluacion di veterinario di Gobierno. E programa piloto ta fungi tambe como fase di prueba pa e sistema di regsitracion digital cu ta den proceso pa wordo lansa y activa oficialmente.
E proyecto ainda ta den planificacion mirando cu ainda ta den proceso cu reunion cu stakeholders, veterinarionan y NGO’s. Gobierno di Aruba ta spera di por lansa esaki cu un campaña nacional den e lunanan binidero. Esaki lo wordo comunica via canalnan oficial di Gobierno di Aruba y tambe via Centro di Control di Cacho su pagina di Facebook.


text:
Oranjestad – Den un conversacion cu Sr.Rudy lampe e la trece na nos conocimiento cu e lo participa na e proximo elleccion di parlamento Hulandes. E la informa cu e la wordo aserca pa subi un lista nobo na hulanda y e posibilidad tey pa e participa como candidato.
Lampe conocido politico Arubiano a sigi splica cu formalmente e lista cu candidatonan lo keda presenta dia 8 di April 2014. E lista nobo aki bo por haya tur informacion bishitando e pagina web ikkiesvooreerlijk.eu ,mas informacion sigi scucha e player :


text:
Dialuna atardi pa mas o menos 6:20 central di polis ta wordo notifica door di personal di IMSAN , cu un mucha homber di 15 ana a jega cu herida di bala den su man.
Central ta despacha patruya di polis pa IMSAN.
Recherche y slachtoffferhulp tambe a wordo poni na altura.
Recherche a cuminsa cu su investigacion pa sa na kiko exactamante a tuma lugar y na unda .
E hoben a ser transporta pa hospital y su condicion ta stabiel.
Cuerpo policial ta haci un apelacion na esnan cu sa algo of a wak algo pa jama e tiplijn di polis cu ta 11141.
Bo ta keda anonimo.


text:
Oranjestad – E la para bira un custumber cu Gabinete Eman ta impone medida solamente riba pueblo y ora yega su turno pa cumpli cu su responsabilidad e ta ignora y core pe. Hustamente esaki te caso di AOV cu tanto nan a gaba cu a scapa e fondo. Gabinete Eman no a implementa 1 sino 3 medida den un riba lomba di pueblo y den presupuesto supletorio 2015 si ta haya un “free ride” pa keda sin paga SVB 60.5 miyon florin. Den e comunicado aki nos lo repasa e ahustacionan aki. Tambe lo nos splica pakiko e dispensacion cu gobierno a haya ta di condena!
Tur cos a inicia cu e promer dialogo social hasi na 2010 unda cu a stipula
cu entrante 1 januari 2011 e premiegrens di AOV lo subi di Afl. 54.600 (2010) pa Afl. 65.052 cu ta nifica un aumento di 10.452 (19%).
y cu e maximumgrens pa parehanan casa lo no ta aplicabel mas. Despues den 2013 a dicidi cu lo tin aumento di prima di AOV entrante 2014 cu 1% hasiendo esaki 14.5%. Sigi pa un aumento di prima di AOV entrante 2015 cu 1% atrobe hasiendo esaki 15.5%. Tambe a hisa e premiegrens entrante 2014 di Afl. 65.052 pa Afl. 85.000 (19.948 cual ta 30.6%) cu por cierto a target e 2e klasse di Aruba. E ahustacionan aki tawata demasiado severo paso e ta 3 medida den 1 . Un desicion drastico di aumenta e edad di 60 pa 65 aña sin promer hasi un estudio extensivo riba esaki. Loke ta di lamenta ta e hecho cu na Aruba e grupo di 40-59 ta haya contratiempo pa por bini na remarca pa haya trabou.
Dispensacion 60.5 miyon florin !
Mientras cu pueblo si a haya sota y confronta su mes cu medidanan feros pa supuestamente drecha e fondo di Gabinete Eman ta coi e shortcut y core pa su responsabilidad. Durante e ultimo reunion cu a trata e presupuesto supletorio 2015 a dicidi cu gobierno lo haya un “kwijtschelding” (dispensacion) di 60.5 miyon florin! Logicamente bo ta puntra bo mes con e por ta posibel cu pueblo so ta e unico pa sacrifica mientras Gabinete Eman si kier “un comienso nobo” y ta keda sin paga placa na e fondo na SVB algo cu nan a propaganda cu nan kier salba? Obviamente ta trata di un gobierno cu kier carga titulo di heroe pero cu ne mesun momento ta contribui na destrui e fondo pasobra no kier cumpli! Pero akinan ta na unda e rol di parlamento ta keda falta principio pasobra un biaha mas e consehonan duna door di CAFT y Raad van Advies a wordo ignora siendo cu a indica bon cla cu gobierno no por hasi esaki.
CAFT a señala bon cla cu e dispensacion di 60.5 miyon florin ta trece e situacion financiero di SVB den peliger. Tambe a indica cu aunke ta spera resultadonan positivo no mester lubida e hecho cu tawatin un periodo di 5 aña cu resultadonan negativo. Apesar di e sin fin di argumentonan toch parlamentarionan ta aproba e barbaridad aki! Pa despues tende cu SVB di baina tin 19 miyon florin y ta leu di yega un situacion ideal. Pakiko exonera un suma di 60.5 miyon anto?! Por wel di bisa cu ta trata algo bieuw di hopi aña pasa pero no ta kita e hecho cu di un banda ta exigi y impone riba pueblo yen medidad pa salba un fondo mientras gobierno cu tin un responsabilidad pa cumpli cune ta cana liber y keda sin paga 60.5 miyon florin! Un gobierno cu di berdad ta responsabel lo a admiti cu e suma ey e no por paga di golpi pero si lo a presenta un plan pa sali for di e retraso ey paso a paso pero a opta semper pe caminda di mas facil. Un biaha mas ta wordo demostra cu gobierno no ta lider pa ta un ehempel sino ta ignorante y sin compromiso.


text:
WILLEMSTAD — Manera ya ta konosí nos selekshon nashonal lo tin ku enfrentá Barbados i Sto.Domingo den e promé buèlta di e weganan pa eliminatorio pa Caribbean Cup 2016. E promé partido lo tuma lugá aya na Barbados 8or pm dia 23 di mart den stadion Usain Bolt Sport Complex miéntras e segundo partido lo tuma lugá aki na Kòrsou dia 26 di mart próksimo, 6:30pm den Stadion Ergilio Hato (SDK).
Karchinan ya ta na benta i e preisnan pa e diferente sekshonnan ta lo siguiente:
* VIP ta kosta Fl. 250,- (inkluso konsumo);
* Bou di tribuna kubrí ta Fl. 50,-
* Bou di tribuna kubrí parti Festival Center ta Fl. 35,-
* Tribuna no kubrí ta Fl. 25,-
* Den e sekshon di tribuna no kubrí mucha te ku 12 aña i 60+ ta paga Fl. 12.50
E karchinan ta optenibel na FFK bou di ora di ofisina, na Pòmp di gasolin Sta. Maria, Botika Mampuritu, Beep Beep, na 4th of July snèk na Barber i tur filial di C-Post N.V.
Pa abo ku ainda no tin bo flanèl i/òf shal di nos selekshon, pasa buska di bo na FFK bou di ora di ofisina na balor di fl.35,-. Ainda nos tin algun den stòk pa asina tur fanátiko por tin nan flanèl pa bin apoyá nos selekshon komo e number 12!
Nos ta topa 26 di mart, 6:30 PM den Stadion Ergilio Hato.


text:
Staf di BOPEC organisá.
KRALENDIJK – Djabièrnè último a tuma luga riba insistensia di gerensia di BOPEC un referèndum pa determiná ku berdaderamente e mayoria di e trahadó di staf a afiliá na e sindikato FEDEBON.
Ta asina ku despues di e último akshon na porta di BOPEC, trahdónan di staf di BOPEC a sinti e nesesidat pa nan organisá nan mes den un sindikato mirando tur e inseguridatnan ku tabata i te ainda ta reina na e planta di BOPEC. Dern nan mayoria nan a afiliá na FEDEBON i manera lei ta preskribí via di mediadó di gobièrno a pidi rekonosimento serka gerensia di BOPEC. Sinembargo gerensia a skohe pa pidi un referèndum pa asina determiná ku en berdat e mayoria di e trahadónan di staf lo ta afilia e sindikato. Di e 44 trahadónan ku tabatin derecho di voto 40 a hasi uzo di esaki. E resultado tabata ku 36 a vota pro FEDEBON, 3 voto a resultá inbálido miéntras ku tabatin un voto kontra FEDEBON. Ku e resultado aki FEDEBON ta e úniko representante di e trahadónan di staf di BOPEC ku lo bai mesa ku e gerensia pa negoshá e kondishonnan laboral di e grupo aki.
USIBO kier felisitá e 36 trahadónan ku a demonstrá kurashi, perseveransha i determinashon pa organisá nan mes. USIBO kier felisitá FEDEBON ku a mira e nesesidat pa duna un man pa sali na defensa di e trahadóan di staf di BOPEC i sigur den un tempu difisil, kompliká i insegur ku e kompania ta pasando aden. USIBO ta spera ku e 8 trahadónan di staf mas pronto ku ta posibel djòin e sindikato, duna nan aporte pa asina ora di negoshá kondishonnan por sirbi interes di tur trahadó di staf. USIBO ta spera tambe ku lo por tin un bon relashon di trabou entre FEDEBON i BPWU(e sindkatoku ta representá sobrá di e trahadónan di BOPEC). USIBO manera palabrá lo duna sosten i asistensia nesesario pa huntu prepará pero tambe den un diálogo sano i konstruktivo ku gerensia di BOPEC, nos enfrentá e retonan ku tin nos dilanti. Awor mas ku nunka e UNION di trahadónan di BOPEC i nan interes mester ta e guia den e tempunan benidero. Liderato eksitoso bo ta rekonosé kon e ta aktua den tempunan difisil. USIBO ta spera di haña tur koperashon nesesario di tur e aktornan ku por ta di nifikashon pa un bon aseerkamentu di e problematika di BOPEC ku a sirbi interes di e komunidat aki ya pa 45 aña largu, kreando trabou i aportando na ekonomia di nos isla.
Situashon di Krisis’
USIBO a tuma nota kon gobièrnonan a presentá medidanan di urgensia pa konsolidá kuponan di trabou i duna alivio na e sektor empresarial ku mas a karga e konsekuensianan di e corona-virus. USIBO a tuma nota tambe di un konsenso general entre e partnernan ku mester prepará tambe pa e temporada ku lo bin despues ku e krisis aki mengua o hasta disparsé. Aki tambe e enfoke ta kon pa konsolidá kuponan di trabou, pero tambe kon ta pone ku nos ekonomia ta rekuperá for di e sla duru ku ela risibí. Al fin al kabo ta ku un ekonomia ku ta drei i ku ta krese, nos por logra mantené e kuponan di trabou eksistente i hasta krea kuponan nobo. Den e konteksto aki Diálogo Sentral atraves di su visepresidente a bolbe manda un karta pa Den Haag Den e situashon eksepshonal aki Boneiru lo no por sin un sosten èkstra. Komo isla ku ta dependé di turismo 12”or a bati masha ten. Mas ku nunka nos mester di otro i nos mester traha huntu kontinuamente. Diálogo sentral lo hasi tur loke ta den su alkanse pa hunga un ròl di mara partidonan huntu di akuerdo ku su meta, respetando naturalmente kada ken su responsabilidat. Diálogo Sentral ta konsiderá esaki komo un obligashon pa ku Boneiru i gobièrno di Reinokual ta ekspresá e seriedat i urgensia di e situashon riba término mas largu.
UNION di e klase trahadó.
E krisis aki a siña e klase trahadó un lés, esta kon vulnerabel e ta ora e no ta organisá. USIBO por bisa ku orguyo i satifaskshon ku den e kompanianan kaminda e trahadó ta organisá den un sindikato a atendé e trahadónan ku rèspèt i a konsultá esstrecho ku sindikato pa perkurá ku kosnan ta kana legal I na òrdui ku e derechonan di e trahadó a keda bon kuidá. Sinembargo nos a tende tambe di kompaniannan kaminda e trahadó no por a konta e ku e protekshon aki, ya ku nan no ta afiliá na un sindikato. Spesialmente e trahadónan den sektor di turismo i komèrsio, pero tambe den konstrukshon mester realisá awor mas ku nunka ku nan mester drenta un sindikato. Tempunan ku ta bai bin ta tempunan sumamente difisil i kompliká i ku ta un menasa real pa kuponan di trabou. Awor ta e tempu apropiá, traha un group-chat i papia ku otro pa boso aserká un di e sindikatonan pa boso afiliá. Ta trata di e sindikatonan ABVO, AFBW, FEDEBON, BPWU, NAPB_BES, PWFC I SIMABO. Kada un di nan por splika kon i kiko mester pa bo afiliá. Nos lo por enfrentá e futuro den un forma positivo i konstruktivo si nos prepare nos mes den UNION ku otro.
USIBO TA DESEA HENTER PUEBLO DI BONEIRU UN SIMAN SIGUR I SALUDABEL LAGA NOS SIGUI TE NA ULTIMO MOMENTO TUR INSTRUKSHON PA TENE NOS ISLA LIMPI DI E VIRUS I NOS SALI VIKTORIOSO FOR DI E KONFRONTASHON AKI.


text:
WILLEMSTAD — Despues di un trayektoria largu i eksitoso Kampionato Hubenil 2014-2015 a yega na su final djasabra último, 27 di yüni 2015.
Djasabra ei un públiko grandi a disfrutá di e weganan final di Kampionato Hubenil 2014-2015 for di mainta 9or ora ku e promé partido a tuma lugá i sigui bai te den oranan di anochi kaminda e lastu partido di kategoria u-20 a tuma lugá den stadion di SUBT.
E kampionnan di Kampionato Hubenil ya ta konosí i nan ta lo siguiente:
Kampion kategoria U-11: Sithoc-Marchena
Kampion kategoria U-13: Willemstad
Kampion kategoria U-15: Scherpenheuvel
Kampion kategoria U-17: Atletiko Salinja
Kampion kategoria U-20: Victory Boys
Kampion kategoria U-11B: Atletiko Saliña
Kampion kategoria U-13B: Willemstad
Kampion kategoria U-15B: Willemstad
Den e promé partido di u-11B, Atletiko Saliña tabata superior na Excellence School i nan a sa di gana e partido aki ku e skor di 3-0 i a titulá nan mes komo e kampionnan di U-11B, huntu ku Willemstad ku a titulá su mes kampion di tantu U-11B komo U-13B.
Den e segundo partido di kategoria U-11, Sithoc-Marchena a sa di gana e ekipo di Excellence ku e skor di 3-1 i asina titulá e kampionnan di kategoria U-11. Esaki despues ku den e 60 minüt reglamentario i e tempu èkstra e wega a kaba ku empate di 0 gol i durante tirunan penal Sithoc-Marchena a sa anotá 3 di e 5 pinaltinan i a bai ku e viktoria. E skor final tabata 3-1.
Despues ku e wega di U-11 a terminá nos a sigui ku e di 3 partido di kategoria U-13, kaminda ku e ekipo di Willemstad a gana di Atletiko Saliña ku e skor mínimo di 1-0 i titulá kampion di kategoria u-13.
E di 4 partido tabata esun entre Scherpenheuvel i Undeba kaminda Scherpenheuvel a sa di gana Undeba ku e skor di 2 pa 0 i a bira e kampionnan di kategoria u-15.
Den kategoria u-17 e ekipo di Willemstad i Atletiko Saliña a empatá na 1 gol den e 90 minüt reglamentario i den e tempu èkstra e partido a sigui empatá i despues a pasa pa tirunan penal kaminda ku e ekipo di Atletiko Saliña a sali viktorioso ku e skor di 4-2 i asina titulá na mes komo e kampionnan den kategoria u-17.
E último partido entre Vesta i Victory Boys, tabata pèrtá kaminda ku Vesta i Victory Boys a yega na un empate di 1 gol durante e 60 minüt nan reglamentario i den e tempu èkstra Victory Boys a pika dilanti ku e skor di 2 pa 1 i a logra wanta partido ku a finalisá ku un viktoria pa Victory Boys ku a titulá nan mes komo e kampion nan di U-20.
Públiko a disfrutá di algun partido yena ku emoshon kaminda tur e timnan a duna tur ku tin pa bira kampion pero ta un kampion so por tin i esaki nan ya ta konosí.
Tambe ta tin entrega di premio na e kampion nan di U-11 i U-13 B kual ta e ekipo di Willemstad i e ekipo supkampion di U-11 B i U-13 B kual ta ekipo di Atletiko Saliña.
FFK, Komishon Hubenil i MCB e amigu di deporte kier a yama un danki na tur e klupnan, coachnan, mayornan, rèfrinan, medionan di prensa i tur ku a yuda pa e kampionato Hubenil aki tabata unu eksitoso.
Un pabien ta bai na tur e kampionnan i tambe e supkampionnan ku a sa di batayá i a logra yega den e lastu rònt di nos kampionato.


text:
WILLEMSTAD — Ku mira riba Kopa Karibe i e edishon 2017 di Gold Cup e selekshon nashonal di Futbòl di Kòrsou lo kuminsá prepará den luna di mart aki. Entre dianan 20 i 29 di mart e selekshon lo bin huntu na Kòrsou pa un kampamentu di entrenamentu.
Banda di esaki e selekshon lokal lo hunga un partido di fogeo kontra su rivalnan di Grupo C den Gold Cup kual ta El Salvador. E partido aki lo tuma lugá riba 22 mart próksimo pa 8’or di anochi na stadion di SUBT.
Mas aleu ta konfirmá tambe ku e selekshon di Kòrsou lo hunga un partido amistoso kontra Canada. Esaki lo tuma lugá dia 13 di yüni den Stade Saputo, na Montreal Canada.
Banda si e dos partido amistoso nan aki tin informashonnan ku tin interes di algun otro pais pa hunga partido di fogeo kontra Kòrsou. Aparentemente, Luxemburgo, Uganda i Venezuela tin interes pa fogea kontra e selekshon di Kòrsou. Ainda no tin nada konkreto ku niun di e paisnan aki.


text:
Diamars mainta a drenta informe di cu tin un homber benta abao memey caminda y no ta duna señal di bida na Katunastraat, mesora a dirigi tanto polis como ambulans na e sitio. Na yegada di e patruya a bin encontra cu un homber di edad cu a sali for di su cas crusa caminda pa bay dokter ey dilanti mes y a sak den otro keda benta memey caminda. Na yegada di e ambulans nan no por a haci nada mas pa e victima. Na famia di e defunto ta bay nos mas sincero palabranan di condolencia.
1 thought on “Cruzando caya pa bay dokter homber di edad a sak den otro y fayece memey caminda”
-
Hopi erg e cos aki. Otro mas atrobe! Pero gobierno kier nos sigi hinka vacuna den curpa. Habri boso wowo Aruba i lanta for di sonjo ta basta di e veneno aki! Rond mundo hende ta birando malo i cay den otro asina. I awor parse e ta birando normal na Aruba, anto niun docter no tin durf pa bisa berdad. Tur tin miedo pa perde nan cartera. Laga hende sigui muri tanten nan saco ta keda jena. Mi ta spera ora e berdad sali tur docter cu ta complice di e crimenan aki contra humanidad lo wordo sera den KIA.


text:
seis pregunta di kuido (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 247 bia
- deskripshon: e seis preguntanan ku un bon asistente di kuido mester tene kuenta kuné pa e traha un bon plan di trabou: esta ken ta mi kliente? kiko mi mester hasi? Unda mi tin ku hasié? Ki ora mi tin ku hasié, Dikon mi tin ku yud'é? Kon mi mester hasi mi trabou?
- hulandes: de zes W's
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
Glosbe
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
seis pregunta di kuido
anterior i siguiente
-
anterior: seis
-
siguiente: Seis ria
buska
palabra mas resien
palabra mas mirá


text:
FC San Lucas ta e kampion nobo di CurFutsal den divishon A. E tim awe djaluna, 29 di novèmber, a gana ku skor di 9-1 di FC Don Bosco i asina tuma revancha dje derota di aña pasá. Jean Pauletta i Ashar Bernardus a skor kada un tres gol, ku Pauletta saliendo máksimo goliadó.
Un bon públiko a haña kaminda pa Stadion Odulio Willems den Suffisant. San Lucas i Don Bosco pa di dos aña siguí a topa otro den final di CurFutsal. E wega a tuma lugá den sala Niels Liberia.
Meskos ku e den e buelta preleminar i Kaya 4, e final tambe a konta ku arbitrahe di Omar Pauletta, Heinrich Angel, Rolf Pranger, Franklin Benitez i na mesa Deetje Wederfoort.
Apesar ku nan a soportá vários insulto durante e kampionato i sigur den serinan final dje kompetensia, por konkluí ku e arbitronan a hasi bon trabou. Asina awenochi tabatin dos insidente ku hungadónan ku ke bringa, ku a deslusí un tiki e wega final.
FC San Lucas a kuminsá brabu i for di trempan a piká 2-0 dilanti. E tim di FC Don Bosco sinembargo no a keda’tras i den un kontragolpe a hinka un gol pa kòrtá e desventaha.
Segun e promé tempu tabata transkurí, San Lucas a hinka tres gol mas. E wega a drenta sosiegu ku e tim aki 5-1 dilanti. Porsierto ku kuater dje golnan tabata produktshon di Jean Pauletta (2x) i Ashar Bernardus (2x), miéntras ku Oscar Vegas tambe a hinka gol. Rudrick Pop ta esun ku a skor pa FC Don Bosco.


text: KRALENDIJK—Fin di siman tras di lomba a organisá e di 18 edishon di Walk-A-Thon. Ta trata di e aktividat organisá pa “Special Olympics Bonaire”. E aktividat a inisiá 5’or di mardugá manera ta e kustumber na Saliña pega ku kasnan di katibu i ta tèrminá na “Pasadia Kariño Rincon”. Por a partisipá ku baiskel i bai e ruta na pia. Un bia mas e aktividat tabata bon bishita. No ta un kompetensia, sino un partisipashon i kontribuí na esnan ku mas mester di nos yudansa. Un tiki prèt, sinembargo e subi di karpata ta keda algu ku ta rekerí hopi preparashon di kondishon. Miéntras un reportero di Radio Live 99.9 FM tabata subi e seru, por a tende otronan ta keha i hala rosea manera nan ta bai pèrdè rosea. Hopi hende momentu di subi seru di karpata a duna e siña di baiskel un rosea, miéntras nan tabata kana ku baiskel na man. Importante ta, tur partisipante a kontribuí na nan kondishon i aportá pa un bon kousa. Kombinashon di potrèt ta ilustrá un parti di e aktividat, spesialmente esnan riba baiskel.


text:
Resultado di diálogo sosial bilateral tokante posishon hurídiko di empleadonan públiko
Willemstad, 28 di februari 2020 – Durante e reunion di e plataforma Centraal Georganiseerd Overleg in Ambtenarenzaken (CGOA) di djaweps 27 di febrüari 2020, Gobièrnu, representá pa Minister di Maneho di Gobernashon, Planifikashon i Servisio Públiko (BPD) sr. drs. ing. Armin Konket, i e presidentenan di e sinku sindikatonan representá den CGOA, esta ABVO, NAPB, SAP, STrAF i SITEK, a firma e asina yamá ‘Akuerdo di Bramendi’, ku partidonan a negoshá ku otro durante un enkuentro ku a tuma lugá dia 29 di òktober 2019 den Acoya Curaçao Resort, Villas & Spa na Bramendi.
Den e akuerdo tin un lista di prioridat ku partidonan a kumbiní ku lo trata den seno di CGOA pa un periodo di seis luna. Ei den tambe a palabrá un prosedura kon pa atendé di un manera mas efisiente i efikas ku e puntonan di prioridat. Pa e teksto integral di e akuerdo klek aki


text:
WILLEMSTAD — E team di BMX, Generation Next Racing Team (GNRT) a gana e trofeo di mihó team den Kampionato Nashonal di BMX 2015. Aparte di esaki e koredónan tambe a bai ku vários premio máksimo den diferente kategoria.
GNRT ta un grupo kaminda e koredónan ta hopi entusiasmá pa ku e deporte di BMX. Nos coachnan Lucien Isenia, Giovanni Welvaart i Cleo Soerka ta duna lo mejor di nan mes boluntariamente na e koredónan pa asina e koredónan por sali ku bon resultado for di e kompetensia nan.
GNRT tin 4 trofeo di e mihó grupo di BMX, komo resultado di diferente kompetensia organisá pa diferente grupo di BMX. Kual esun di kampionato Nattional ya pa di tres biaha.
GNRT ta agradesido na Fundashon Global BMX ku nan por a traha un pista di BMX na nivel mundial i internashonalmente rekonosé, pa nos hóben nan di Kòrsou. Esaki sigur ta yuda ku nos koredónan ku ya ta preparando pa un di e kareda nan di mas grandi na Merka, kual lo tuma lugá dianan 16-19 di òktober. E pista di Global BMX ta generando hopi koredónan di kaliber altu internashonalmente mira.


text:
Aumento no ta conta cu aprobacion di Gobierno
ORANJESTAD (AAN): Diahuebs mainta, e compania di utilidad WEB Aruba N.V. a anuncia un aumento di tarifa entrante awe diabierna 1 di Juli 2022. Nan ta alega cu esaki ta den cuadro di e aumento drastico di combustibel (HFO) segun desaroyonan mundial, despues di e pandemia. Esaki a empeora cu e guera na Ucrania, e compania a indica.
"WEB Aruba a sa di absorba e aumento aki door di aloca su reservanan. A yega na un punto cu esaki no ta responsabel mas pa nos compania, cu tin un rol vital pa nos isla.
Clientenan lo ripara e aumento pa prome biaha den nan cuenta di awa di augustus 2022. Hunto cu e aumento di tarifa di awa ta introduci un structura di tarifa nobo" . Adhunto e tabel cu bista di e cambio cu WEB Aruba ta bin cu ne.
Mientrastanto, den conferencia di prensa di Gobierno y Crisis Team diahuebs merdia, Prome Minister Evelyn Wever-Croes a expresa cu "gobierno a wordo desagradablemente sorprendi cu e anuncio di WEB awemainta sin cu a haya aprobacion di gobierno mientras cu ta na mesa cu WEB y ELMAR riba e tema aki".
No ta un secreto cu e companianan a pidi pa hisa e tarifanan y gobierno a bisa nan cu kier mira di nan banda cierto trabaonan wordo haci, e mandatario a enfatisa.
El a agrega cu na ta mesa cu nan y a sinta cu nan e siman aki prome cu mester a atende cu e crisis di tempo. E palabracionnan no ta cu diahuebs nan lo mester a sali anuncia algo asina.
E caso aki aworaki ta den man di Minister Glenbert Croes cu ta Minister di Energia y asina cu e tin algo di bisa e lo duna e informacion aki, a señala.
E mandatario a finalisa bisando cu e no ta kere cu WEB ta bay haci algo asina pasobra e ley di LNT (Landsverordening Normering Topinkomens) a caba di wordo aproba den Parlamento.
https://diario.aw/categories/noticia/general/gobierno-sorprendi-cu-anuncio-di-web-aruba-n-v-relaciona-cu-aumento-di-tarifa-di-awa#sigProId86fef6dc20


text:
Beatrix di Hulanda
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Beatrix Wilhelmina Armgard (n. 31 di januari 1938 na Baarn) ta miembro di e cas real di Hulanda y ta carga e titulo di Prinses der Nederlanden, Prinses van Oranje-Nassau y Prinses van Lippe-Biesterfeld. E tabata reina di Reino Hulandes entre 30 di april 1980 y 30 di april 2013.
Nacimento y batisamentoEditá
Den juni 1937 Princesa Juliana a haci un palabra di danki na pueblo di Amsterdam su prome embraso publico: Nooit had iets mij kunnen weerhouden alle delen van het programma mee te maken, waren het niet op zich verheugende gezondheidsredenen geweest, die u zeker wilt verstaan en billijken. Tur hende tawata masha encanta cu e noticia, e famia real tawata consisti riba e momentonan ey Reina Wilhelmina, Princes Juliana y su casa Prins Bernhard. E embaraso no tawatin complicacion. Fin di november 1937 papa Bernhard a bots cu Diemen cu un velocidad halto riba caminda di santo. El a wordo hiba hospital, unda Juliana tambe a bay. Na e tempo ey e caso tawata mustra serio (e.o. un fractura di cabes y un conmocion di cerebro), pero den tempo cortico despues di Aña Nobo ya nan tawata na cas, Paleis Soestdijk.
Riba 31 di januari 1938 Beatrix a nace na Paleis Soestdijk como e yiu mayo di Princesa Juliana y Prins Bernhard van Lippe-Biesterfeld. Via boletin oficial a wordo informa cu nan yiu a nace riba dialuna mainta 9.47 (ora). E noticia a plama masha lihe via radio. E siguiente dia na Paleis Soestdijk a registra e nacimento door di e tata den presencia di minister-presidente Colijn.
Desde aña 2002 e ta viuda di principe Claus von Amsberg (1926-2002).


text:
Awor por entrega “Verzoek vermindering loon” den un forma digital
DIMP ta continua cu mehoracion di su servicionan
ORANJESTAD – Departamento di Impuesto (DIMP) ta den pleno ehecucion di diferente projecto riba tereno di digitalisacion pa asina mehora e calidad di servicio na su contribuyentenan. Un di e servicionan cu ta hopi pidi ta e tratamento di e peticion conoci como “Verzoek vermindering loon”. Esaki ta un peticion cu tur empleado – pues un persona cu tin un doño di trabou - y cu ta pagando interes riba fiansa personal y/of hipoteca, por haci.
Salario anual di e empleado
Un doño di trabou tin cu calcula e salario anual (zuiver voljaarsloon) di su empleado y a base di esey e ta calcula cuanto loonbelasting e empleado mester paga den un aña. Den e calculacion, e doño di trabou no ta tene cuenta cu e gastonan personal di e empleado.
Reduccion di e salario anual calcula
E empleado por pidi pa reduci e salario anual cu su doño di trabou a calcula p’e. E ta haci esaki ora e y/of su casa tin gasto di interes di por ehempel un fianza personal y/of hipoteca. E empleado no por djis pidi su doño di trabou pa baha su loonbelasting. E mester entrega e peticion “Verzoek vermindering loon” na Departamento di Impuesto hunto cu e comprobantenan manera carta di interes di banco.
Inspector di impuesto lo controla e documentonan y tuma un decision pa medio di un “beschikking”. E empleado na su turno lo duna su doño di trabou e decision aki pa por ehecuta esaki. Reduccion di e salario anual calcula ta nifica cu e empleado lo bay paga menos loonbelasting durante e aña concerni y asina ricibi un suma poco mas halto den su man cada bes cu e cobra.
Con por entrega e peticion?
Pa hacie mas facil pa e empleado, awor Departamento di Impuesto ta implementa e porta digital pa asina por upload e peticion hunto cu tur e comprobantenan necesario. Riba e pagina principal di www.impuesto.aw ta click riba “Digitale formulieren” y despues scoge “Verzoek vermindering loon(externe link)”. E ta un formulario digital cu ta simpel pa yena y upload e documentonan. Di e forma aki Departamento di Impuesto ta facilita su contribuyentenan pa entrega e documentonan sin tin mester di yega na su oficina personalmente.
Pa informacion mas detaya, por consulta e website di Departamento di Impuesto www.impuesto.aw.
Gerencia di Departamento di Impuesto
3 di september 2020


text:
WILLEMSTAD — Djasabra awor dia 24 di yanüari 2015 lo ta e inisio di e di tres aña konsekutivo di Curacao Pro Tour.
Curacao Pro Tour (CPT) ta un kampeonato di biar organisá pa Curacao Billiards Association ku a wòrdu funda na aña 2013 door di Karl Vervuurt. Curacao Billiards Association ta apropiá pa tur amante di biar paso tin diferente nivel pa akomodá tur hende ku ta level 3, level 2, level 1 anto esun mas altu ku ta e Curacao Pro Tour.
Na aña 2013 CPT a kuminsá ku 16 hungadó ku a partisipá riba e nivel mas altu. E aña aki lo bai tin un total di 26 hungadó ku lo bai partisipá. CPT lo bai tin un total di 8 stop durante aña. Pa kada un stop kada hungadó ta haña punto a base di su prestashon. Na final di aña ta wak ken tin mas tantu punto pa asina por saka e kampeon di CPT.
E disiplinanan ku lo wòrdu hunga ta 8 ball, 9 ball i 10 ball.
Lo bai tin un bolsa sumamente atraktivo ku un total di 13.000 florin pues kada persona lo duna su máksimo esfuerso pa e por kai den e premionan.
E kampeon di CPT na aña 2013 tabata Bryan Farah anto na 2014 Roukos Tannouri.
E aña aki lo ta bai tin un primisia kaminda lo bai tin dos hungadó international ku lo bai partisipá. Esaki ta e actual number 1 di Boneiru ku ta Marvin Abdul i di Aruba Ditto Acosta ku ta wòrdu konsiderá komo un di esnan mas mihó di Aruba. Ditto tambe ta un ex-kampeon Pan-Amerikano den e disipliná di bola 9.
Tambe nos mester menshoná ku e aña aki lo bai tin un partisipante di apénas 13 aña ku ta Shamir Tremus ñetu di Nelson Tremus ku ta hasiendo un bon trabou aya na Boca Sami ku su team Boca Stars.
Nelly Zimmerman tambe prosedente di Boca Stars lo partisipá komo e úniko femenino. Nelly na vários okashon a representá Kòrsou na weganan Pan-Amerikano i tambe kampeonato Mundial.
Akinan e lista kompletu di tur hungadó ku lo partisipá na CPT 2015:
Bryan Farah, Roukos Tannouri, David Prins, Javier Augusta, Salim Kuzi, Raymond Magdalena, Gio Ariza, Karl Vervuurt, Shandro Paula, Mark Janga, Alex Vieira, Marlon Pietersz, Joey Fung A Loi, Jeffrey Nieuwenhuijzen, Gemajel Rol, Robin Nazeer Appro, Marvin Abdul (BON), Shamir Tremus, Nelly Zimmerman, William Ochoa, Julian Rijna, Briant Landskind, Afmad Ibrahim, Ditto Acosta (AUA), Robertico Freitas, Isidro Noor
Curacao Billiards Association ta yama un danki na FEBIKO pa e kooperashon i alabes ta invitá henter pueblo di Kòrsou bin apoyá e 26 hungadónan i alabes disfrutá di un nivel sigur bastante altu di biar.
Weganan lo kuminsá Djasabra 10 di mainta i lo siguí henter dia te ku 7or anochi na RIO Lounge & Sportsbar.


text:
Apologetika
Apologétika ta trata ku defensa di diferente aspekto di e kreensia kristian. Pues, e estudio aki ta trata ku argumentonan ku ta defendé nos fe. Despues di estudio ku ta introdusí apologétika, tin estudio tokante un òf mas asepekto di nos fe ku nos por defendé.
E promé estudio ta presentá pruebanan ku Beibel ta Palabra di Dios. E estudio di apologétika semper lo keda un estudio inkompleto, pasobra semper por agregá mas tópiko ku kristiannan tin ku defendé.
E estudio aki ta skirbí pa Dean Ressler.
Doktrina
Kiko nos ta kere? Kiko nos no ta kere? Pakiko nos ta kere loke nos ta kere? Kiko Beibel ta bisa tokante sierto tópiko?
Estudionan doktrinal ta masha importante, pasobra loke bo ta kere ta afektá bo komportashon, palabranan, i aktitutnan.
Eventualmente e kategoria aki lo inkluí e siguiente nuebe doktrina: doktrina di Beibel, doktrina di Dios, doktrina di Hesu-Kristu, doktrina di Spiritu Santu, doktrina di angelnan, doktrina di hende, doktrina di salbashon, doktrina di iglesia i doktrina di profesia. E estudionan aki ta skirbí pa Dean Ressler.


text:
Institut polytechnique des sciences avancées
Institut polytechnique des sciences avancées (Papiamentu: Instituto politekniko di siensia avanzá), abreviá IPSA, ta un skol akademiko priva situa na e siudatnan franses Ivry-sur-Seine, Lyon, Marseilles i Toulouse. E instituto a ser funda na 1961 ta brinda estudionan riba tereno di teknologia aereo y teknologia astronóutiko. Desde 2010 IPSA ta rekonosi pa gobierno franses, y desde 2011 ta autorizá pa otorgá e título "ingeniero diplomá".[1]
Alumnonan famoso[editá | editá fuente]
- Éric Boullier (1999), hefe di tim di Formula 1
- Julien Simon-Chautemps (2002), ingeniero franses spesialisá den deporte automobilistiko.
Link externo[editá | editá fuente]


text:
SVb y Cambio Maneho Covid-19
Riba 12 september 2022 Gobierno di Aruba a anuncia un cambio di maneho, cual ta encera cu no ta obligatorio mas na Aruba pa haci test di Covid-19. Tambe no ta obliga mas pa esnan infecta cu Covid-19 pa bay den cuarentena of isolacion.
E cambio aki ta encera cu SVb Aruba tambe ta adapta su maneho pa esnan cu ta infecta cu Covid-19.
- Ta atende infeccion cu Covid-19 manera cualkier malesa
- No por notifica AO pa bay haci test di Covid-19
- No por notifica AO pa bay den cuarentena of isolacion.
E cambio di maneho aki ta drenta na vigor inmediatamente pa tur esnan cu lo wordo infecta. Trahadonan cu a notifica AO caba pa motibo di Covid-19 no lo wordo afecta pa e cambio aki.


text:
Diadomingo dia 6 di juli 2014 ta tuma lugar e “5th pa Thrill Walkers S.V. E actividad aki ta tuma lugar den nos Parke Nacional Arikok y ta cuminsa exactamente pa 6’or di mainta. Despues di e caminata exitoso di aña pasa, Thrill Walkers S.V. ta brindabo otro oportunidad pa bin cana of core den naturalesa. Ya for di 5:15a.m. miembronan di Thrill Walkers S.V. lo ta den Parke Nacional Arikok pa cuminsa cu tur preparacion pa e “Nature Walk & Run”. Participacion ta solamente Afls. 5,- y por cumpra ticket prome cu salida riba diadomingo mainta mes. Directiva y miembronan di Thrill Walkers S.V. ta invita henter comunidad y amantenan di un dushi caminata, pa bin participa y disfruta alabes di e tremendo ambiente di paz y trankilidad cu tin mainta trempan den nos Parke Nacional Arikok y goza di un bunita salida di solo. Riba e diadomingo mainta, participantenan tin e escohencia pa cana/core 5K of ta dicidi pa tuma e reto y bay poco mas largo cual distancia ta bira 9K. Salida di e caminata ta xactamente pa 6’or di mainta for di e Parkinglot paden di parke y ta bay direccion pariba. Riba e mesun ruta y caminda ta bolbe y finalisa den e Parkinglot. Lo tin ‘refreshments’ durante y despues di e caminata, como tambe fruta. Thrill Walkers S.V. ta spera di mirabo, comprometi diadomingo mainta pa cuminsa enfoca y traha conscientemente riba bo movecion y salud, na caminda pa bo logra un estilo di bida mas saludabel pa bo mes y naturalmente pa bo famia y tur bo sernan keri. Annual Nature Walk & Run” organisa
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Di un banda bida a sigui durante guera. Despues ku gobernador Wouters a proklamá guera ofishalmente, mayoria pueblo di Kòrsou no a sinti masha efekto di guera.
Pero pa un doshen Aleman bibá akinan si tur kos a kambia. E mesun dia a arestá nan i deportá nan pa un kampamentu na Boneiru. Kiko a pasa ku nan kas, nan negoshi? Algun famia Aleman su bida a kambia pa semper.
Sobra di pueblo a sinti algun efekto mas despues. Por ehèmpel tabata tin skarsedat di algun komestibel durante guera. Un temporada a esta restringí kiko por kumpra. Nos ta mustra bo tambe kua produkto di luho tabata riba e asina yama ‘kaviaarlijst’.
Bida a sigui sigur ku diferente funshon di músika i teater. Hopi tabata pa rekoudá fondo pa yuda Hulanda pasa e añanan di guera. Ta kurioso mira den e área ki por ehèmpel un lista di un empresa di kua tur empleado a duna un kontribushon pa yuda Hulanda.
Pa protehá kontra atakenan di supmarino aleman a instituí blèkout. Ora solo baha, tur lus mester tabata paga. Kon tabata pa biba, kome i resa den suku?
Algun artista a deskribí esakinan den kantika. Pero tambe artistanan manera Maximiliano Nepomuceno a traha obra di arte tokante Segundo Guera Mundial. Tur esakinan den Bida ta sigui.


text:
Un Kontraloria ta hunga un papel importante, stimulando gobièrnu pa operá na un manera transparente i kumpli ku regla di integridat. Kontraloria General di Kòrsou a tuma e inisiativa pa promové esei, poniendo transparensia i integridat riba agènda. Pa sostené e proseso ei, Kontraloria ta usa, entre otro, e instrumentonan ku e organisashon internashonal di kontraloria, 'International Organisation of Supreme Audit Institutions (INTOSAI)', a desaroyá. Ku e hèrmèntnan ei, kada kontraloria por inventarisá su propio riesgonan di integridat i fortifiká su propio sistema di maneho di integridat kaminda ta nesesario.
Fin di novèmber 2017, Kontraloria General di Kòrsou, ku sosten di dos moderadó di Mexico i unu propio, a ehekutá un análisis di riesgo. Pa esaki, a usa e instrumento 'IntoSAINT (Self-Assessment INTegrity)' di INTOSAI. Durante tres dia, algun empleado di Kontraloria a partisipá na algun tayer práktiko ku e moderadónan a dirigí. A identifiká e aspektonan di integridat ku tin mester di atenshon i a tradusí e informashon akí den plan konkreto di akshon. Di e manera akí, Kontraloria ta sirbi komo ehèmpel pa sektor públiko di Kòrsou.


text:
AHATA: Cuminsando otro siman no tin turismo na Aruba
Aruba Hotel & Tourism Association ta ofrece informacion tocante e realidad cu nos industria di turismo ta experienciando a consecuencia di e crisis mundial di Coronavirus COVID-19.
Den esfuersonan importante pa frena e virus na Aruba, nos Gobierno mester a tuma e decision dificil pa cera nos frontera pa tur bishitante internacional te 31 di Maart. Aerolineanan cu ta experienciando retonan sin precedente a cambio nan schedule como reaccion na tur frontera cera y pa purba salvaguardia nan compania.
Buelonan di Merca lo stop di yega y sali di Aruba temporalmente riba 25 di Maart. Buelonan yegando ta trece residente local so y no bishitante pa motibo di nos frontera cera pa bishitante internacional. Buelonan cu ta sali ta hibando turistanan bek cas.
Ta importante pa tur hende compronde cu ocupacion na hotel ta bahando lihe y pa otro siman ta premira cu e ta yega ocupacion 0. Sin bishitante no tin huesped y cliente pa nos industria di HORECA. Sin cliente, no tin entrada. Hotelnan lo mester suspende servicio y keda mantene e facilidnan minimalmente pa por habri bek mas lihe posibel.
Nos ta spera cu nos por drenta den fase di recuperacion pronto, danki na tur e decisionnan dificil cu mester tuma awor. Nos mester yuda Aruba pa ta lo mas resiliente posibel pa surpasa e crisis mas lihe posibel. AHATA ta trahando estrechamente cu Gobierno y ta urgi tur compania pa tuma decisionnan responsabel y haci lo mas posibel pa apoya nos residentenan durante e crisis.
Ta urgi tur hende na Aruba pa sigui e instruccion di Departamento di Salud Publico, pasobra e lucha contra e transmision di e virus COVID-19 ta responsabilidad di nos tur. Nos tur mester yuda otro mas cu nunca.
Posted on Mar 19, 2020


text:
BOGOTA- Djadumingu Gustovo Petro a huramentá komo presidente nobo di Colombia. E presidente nobo ku tin 62 aña di edat, ku a keda eligí riba un agènda iskierdista mes tin un pasado komo gueriyero na e pais besino.
Den un fase anterior, Petro a fungi tambe komo alkálden di Bogotá. E elekshon di Petro komo presidente nobo ta históriko den mas ku un sentido. Na promé lugá nunka ainda e pais a konosé un presidente iskierdista, pero pa promé biaha e pais ta bai haña un visepresidente feminino di orígen afro-kolombiano den persona di Francia Marquez.
“Mi ta hura di ta fiel na nos konstitushon, pero tambe na nos poblashon”, asina Petro a bisa durante su instalashon. Petro ke baha e desiguadat ku ainta ta reina den e pais, kaminda ku kasi mitar di e poblashon ta biba den pobresa.
Pas i trankilidat
Tambe Petro ku invertí den salubridat públiko i ela bisa ku e lo ke mira pas i trankilidat na Colombia. Entre otro e ke sigui ku e proseso pa desarmá grupo nan armá i di gueriya, pa baha violensia den e pais.


text:
Recientemente e team di “ILMB 2013” a presenta nan campaña “I Love My Body”. E team di ILMB 2013 ta consisti di Fundacion Famia Planea, FADA, Wit Gele Kruis, UNaids , Parlamento Hubenil di Aruba, Women’s Club di Aruba, Rode Kruis Aruba y SIPA.
E mensahe di “I Love My Body” pa 3 aña consecutivo ta encera pa stima, respeta y proteha bo mes/curpa y tambe esunnan rond di bo specialmente durante e periodo di carnaval. E campaña ta dirigi principalmente ariba hobennan den e periodo di Carnaval 2013 proximo. E campaña aki su meta ta pa conscientisa y educa tur hoben ariba e peliger y efectonan di desicionnan cu ta wordo tuma den e periodo di carnaval cu ta un temporada cu ta wordo categorisa como “periodo di risico halto” y pa sa cu nan tin e control pa escohe lo corecto.
Pa promove e campaña aki a crea un logo nobo y moderno inspira pa e hoben talentoso Jean-Marc Gomez bou guia di Shaitza Olivieira. Tambe un jingle nobo cu a wordo produci pa Jonathan Thiel y canta pa Randall Luidens y Priscella Bermudez pa asina trece e mensahenan positivo y preventivo padilanti.
E team di ILMB a bin huntu un biaha mas y reinforsa e biaha aki pa UNaids pa asina enfoka aun mas ariba e mesun grupo di meta cu ta hobennan. Lo pone enfasis mas tanto ariba e aspecto di conscientisacion cu ta enfoka ariba cambio di mente y comportacion. E instancianan cu ta forma e team di ILMB ta e combinacion perfecto mirando cu hopi biaha den e periodo aki di Carnaval por constata hopi casonan di abuso di alcohol y droga cu ta conduci na embaraso hubenil, embaraso indesea y malesanan trasmiti sexualmente.
Pa es motibo aki cuater instancia cual ta Fundacion Famia Planea, FADA (Fundacion Anti Droga Aruba), Wit Gele Kruis Aruba y UNAids a bin cu un concepto nobo unda lo brinda e servicio pa duna workshops di conscientisacion na scolnan secundario den e periodo di carnaval. Unda den un forma interactivo duna hobennan e hermentnan necesario pa preveni diferente situacion cu nan por encontra nan mes aden diariamente cu enfoke ariba e periodo di carnaval. E workshops ta posibel desde 3 di december 2012 te cu fin di februari 2013
Pa mas informacion y scheduling pa workshop di
Famia Planea por tuma contacto na Tel: 588-9591 of via e-mail: [email protected]
FADA por tuma contacto na Tel: 583-2999 of 583-9610 of via e-mail: [email protected]fundacionantidroga.
WGK-Aruba por tuma contacto na Tel: 594-8045/ 582-34422/ 5234428/ 5234444 of via e-mail:[email protected]
UNAIDS Theme Group Aruba na Tel: 593-6383 of via e-mail: [email protected]
Tur scol y/of instancianan por haci peticion pa un of mas workshops na e fundacionan menciona.
Na final como clausura di e campaña di “ILMB 2013” lo bai tin un debate nacional. Hobenan di scolnan secundario lo bai debati riba topiconan cu a wordo trata den e workshops duna door di e cuater instancianan.
Durante e periodo di carnaval 2013 lo bai tin programanan educativo y informativo na television cual lo hiba e nomber di “I Love My Body on the spot”. E programa educativo y informativo aki tin como meta pa yega mas serca di e televidentenan riba topiconan di concientisacion. Un programa di di hoben pa hoben. Lo tin un serie di 3 programa cu lo trata topiconan encuanto seksualidad, droga y alcohol. ILMB ON THE SPOT su meta ta pa habri conversacionnan na cas entre mayor y yiu riba e temanan aki cu ainda ta hopi taboo. Alaves e idea di ILMB ON THE SPOT ta programanan cu lo aporta na caminda pa e Debate Nacional den luna di februari 2013.
Un campaña asina tin su gastonan y danki na diferente sponsernan cu ta kere y carga e campaña, ILMB por continua den 2013.Pa e motibo aki nos kier a gradici Kiwanis Palm Beach, Aruba Airport Authority, MIO, Aruba Tourism Authority, Kiwanis Builders Club Juliana School, Asociacion di Trabou di Hubentud na Aruba, Portfolio, Starbucks y FullCamPro. Tambe un danki pa e cooperacion na Minister di Asunto Social Sra. Hooyboer-Winklaar, Minister di Salubridad Sr. Visser y Minister di Turismo Sr. Oduber.
Lo bai tin t-shirtsnan cu lo bai ta na benta na Fundacion Famia Planea na Dakota y San Nicolas entrante januari 2013. Tur hoben of adulto cu cumpra e t-shirtsnan aki ta contrubui den e forma aki na e mensahe positivo.


text:
WILLEMSTAD - Op 20 juli 2020 werd het jaarverslag 2019 van het Algemeen Pensioenfonds van Curaçao (APC) door de voorzitter en de directeur respectievelijk De heer drs. Philip Martis en Mw. Evelyn Kruithof-Bor MBA aan de Minister van Financiën, De heer Kenneth Gijsbertha aangeboden. Hiermee is wederom voldaan aan de vereiste van de Landsverordening van APC om de jaarrekening en het jaarverslag van het voorgaande jaar vóór 1 augustus van het lopende kalenderjaar vast te stellen en aan de Minister aan te bieden. In het jaarverslag wordt naast het rapporteren over de cijfers ook teruggekeken op de belangrijkste ontwikkelingen die van invloed waren op het pensioenfonds in het jaar 2019. 2019 wordt door het APC bestempeld als een jaar met positieve financiële resultaten, maar ook een jaar van cruciale beslissingen en het bereiken van belangrijke doelstellingen.
Ontwikkelingen Internationale Markten
De internationale financiële markten lieten zich in het jaar 2019 opnieuw moeilijk voorspellen. Het jaar kenmerkte zich door een aantal buitengewone onzekerheden. Ondanks de sterke ontwikkelingen van bedrijfswinsten en de economische groei van de Amerikaanse economie en anderen, hebben toonaangevende instanties zoals de Wereld Bank en de ‘Organisation for Economic Cooperation and Development’ (OECD) hun verwachtingen voor economische groei van diverse landeconomieën naar beneden bijgesteld en werd een naderende wereldwijde recessie voorzien.
Ontwikkelingen Binnenlandse Markt
Op de binnenlandse markt zette gedurende 2019 de laagconjunctuur zich voort. De uitdagingen met betrekking tot de raffinaderij, de economische malaise in Venezuela, zwakke luchttransportdiensten en het uitblijven van materiële investeringen leidden tot een verhoging van het werkloosheidspercentage en een verdere inkrimping van de economie, ondanks een bloeiende toeristische sector. De havensector, groot- en detailhandel maakten zware tijden mee terwijl de financiële offshore sector verder is uitgedund. Tijdens het jaar 2019 waren er verschillende initiatieven om buitenlandse investeerders naar Curaçao te trekken zoals “Bon Bini for Business” en “Invest Willemstad”, die voor nieuwe lokale investeringen kunnen zorgen en de lokale economie beogen te stimuleren. APC heeft deze initiatieven gesteund om zoveel mogelijk profijt voor de lokale markt te helpen realiseren.
Strategische visie & COVID2019
In het Businessplan 2019-2021 zijn de strategische visie en innovatieve richting van APC voor de komende jaren stevig verankerd. Met deze strategie versterkt APC zich verder in een pensioenfonds dat toonaangevend, kapitaalkrachtig en betrouwbaar is. De periode waarin de wereld en ook Curaçao en het APC begin 2020 in terecht kwam, vanwege de uitbraak van het COVID19 virus, heeft wereldwijd en lokaal ongekende uitdagingen gebracht. APC heeft daarmee ook de nodige uitdagingen doorgemaakt en een impact analyse uitgevoerd, waarbij de ‘worst case’ uitkomsten aantonen dat APC voldoende kapitaalkrachtig is om schokken als deze op te kunnen vangen en het is de verwachting dat er geen significante afwaardering op de assets zal volgen. Hiermee zijn de vruchten zichtbaar geworden van de gekozen strategie die APC voert en ook zal blijven volgen in 2020.
Presidente i Gerensia di APC a hasi entrega de e relato anual 2019 na Minister di Finansa.
WILLEMSTAD - Djaluna 20 di yüli 2020 durante un enkuentro entre e presidente i direktor di Algemeen Pensioenfonds van Curaçao (APC) respektivamente drs. Sr. Philip Martis, Sra. Evelyn Kruithof-Bor MBA i Minister enkargá ku Finansas Sr. Kenneth Gijsbertha, a hasi entregá di e kuenta anual i e relato anual di 2019 di APC. Ku esaki APC a kumpli ku e eksigensia di e “landsverordening APC” pa ratifiká tantu e kuenta anual komo e relato anual di e aña anterior promé ku dia 1 ougùstùs di e aña kalendario i ofresé esaki na Minister. Den e relato anual banda di duna un raportahe di e sifranan tambe ta mira bèk riba e desaroyonan di e akontesimentunan mas importante, ku a influensia e fondo di penshun durante 2019. APC ta denominá aña 2019 komo un aña di resultadonan finansiero positivo, pero tambe komo un aña di desishonnan krusial i logronan di metanan importante.
Desaroyonan riba merkado internashonal
Un biaha mas durante 2019 merkadonan internashonal tabata difísil pa pronostiká. 2019 a karektarisá su mes pa un kantidat di inseguridat eksepshonal. Apesar di e desaroyonan di ganashi fuerte ku kompanianan a hasi i e kresementu ekonómiko di e ekonomia Merikano i otronan, tòg órganonan prinsipal manera banko Mundial i ‘Organisation for Economic Cooperation and Development’ (OECD) a redusí nan speransanan di e kresementu ekonómiko i a antisipá riba riba un reseshon mundial ku ta aserkando.
Desaroyonan riba merkado lokal
Durante 2019 e konyuktura abou a kontinuá riba merkado lokal. E retonan relashoná ku refineria, e malestar ekonómiko na Venezuela, servisio di konekshon aereo debil i e falta di invershon material a kondusí na oumento di e porsentahe di desempleo i kaida di ekonomia mas ayá ápesar di e sektor di turismo floresiente. E sektor di haf, komèrsio di mayor i detal a konosé tempunan difísil, miéntras e sektor finansiero di offshore a sigi bira ménos. Tabatin diferente insiativa durante 2019 pa trese invershonistanan intrenashonal Kòrsou, manera Bon Bini for Business i Invest Willemstad, ku por sòru pa invershonnan lokal nobo ku lo mester stimulá e ekonomia lokal. APC a sostené e inisiativanan aki pa por a yuda realisá mas tantu probecho posibel pa e merkado lokal.
Vishon stratégiko i COVID2019
Den e businessplan 2019-2021 e vishon stratégiko i direkshon inovativo di APC ta fuertemente ankrá pa próksimo añanan. Ku e strategia aki APC ta reforsá su mes mas ayá den un fondo di penshun sólido i konfiabel. E periodo den kua mundu i tambe Kòrsou i APC a hañé konfrontá kuné na komienso di 2020, pa motibu di e brote di e pandemia di e virùs di COVID19, a trese retonan nunka bisto kuné tantu mundial komo lokal. APC tambe a eksperensiá e retonan nesesario i a ehersé un análisis di impakto, kaminda den e kasonan mas peor sifranan ta demonstrá ku APC tin un posishon finsiero sólido pa por wanta shòknan manera esaki i por spera ku lo no ta bai tin un impakto signifikante riba e balornan di e propiedatnan di APC. Esaki ta demonstrá, ku e strategia ku APC a skohé pa hiba i ku lo kontinuá kuné den aña 2020 ta unu solido.
Riba e pòrtrèt d.r.pd. por tuma nota di e momento di entrega di e relato anual 2019 na minister, Sra. Evelyn Kruithof-Bor MBA direktor di APC, Minister Kenneth Gijbertha i Sr. drs. Philip Martis presidente di direktiva di APC.


text:
Sida
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Sida (Sindrom di Inmuno Deficiencia Adkiri) of miho conoci mundialmente AIDS (Acquired Immune Deficiency Syndrome) ta un malesa di caya causa pa un retrovirus HIV.
Historia di Sida[editá | editá fuente]
Malesa desconoci[editá | editá fuente]
Na kabamento di aña 70, insio di aña 80 a plama un malesa no konosi na Merka y Europa. E karakteristika di e malesa aki tabata, ku e resistensia di e persona afekta a wordu infekta, nuebe for di dies pashent tabata homosexual y 98% tabata homber.
E tabata mustra manera un 'malesa di gay', manera hopi korant a reporta, p'esey hende tabata papia den prome instante over di GRID (Gay-Related Immunodeficiency). Despues e indikashon aki no tabata korekto. Den 1982 a bira kla ku uzado di droga y esnan ku ta sufri hemofolia por haya e enfermedad aki. Tranfusion di sanger ta mustra ku ta wordu infecta cu e malesa aki. E malesa aki a haya un nomber prome ku e patogeno a wordu haña: Acquired Immune Deficiency Syndrome.


text:
WILLEMSTAD — Curaçaose Softballbond (CSB) a wòrdu fundá 17 di mart 1952 pues CSB ta eksistí pa 69 aña Curaçaose Softballbond (CSB) a wòrdu fundá 17 di mart 1952 pues CSB ta eksistí pa 69 aña kaba. Durante di e tempu aki e federashon di sòftbòl a krea hopi historia. Clovis Lodewijks ta e persona ku a funda Curaçaose softbalbond i tambe e tabata presidente pa un tempu largu, te aña 2003.Tambe e tabata tin e funshon di vise presidente di e Federashon di Sòftbòl Internashonal. Ku hoy en dia a bira WBSC.
Den un entrevista ku Ami ku Ties Cleven a hasi 20 di yanüari 2017 na Clovis Lodewijks, Clovis ta papia tokante softbol ku hopi pashón i alegria i e ta bisa ku federashon di sòftbòl ta un federashon kaminda tur hende ta bonbiní.
Promé ku Clovis a funda e federashon di sòftbòl, e tabata aktivo den e mundu di futbòl di Korsou. E tabata por èhèmpel e fundadó i e presidente di e klup di Centro Dominguito i e sekretario di Curaçaose Futbol Bond.
Den e temporada ku Clovis a introdusí sòftbòl aki na Kòrsou, tabata tin solamente 6 ekipo pero después di 5 aña tabata tin 40 ekipo kaba i na e momentunan aki tin 16 ekipo.Kual ta Sta.Rosa Angels,Pichingolo,Souax,Fenix,The Fighting Team,Dream Team,Clase Aparte,Suffisant Eagles,Soto,The Eagles,Dream Girls,The Champs,Rising Trotters,Vipers i The Fire.
Na aña 1969, Clovis a bai Merka. Einan el a sòru pa Antia Húlandes forma parti di Federashon di Sòftbòl Internashonal.Pues for di 1969 nos a wòrdu rekonosé internashonalmente komo un país ku ta praktiká sòftbòl.
Ami a join CSB den anja nan nobeta i a sinja konosi ku Clovis. Clovis a sinja mi hopi kos.
Un di kosnan ku Semper mi ta korda ta ku e duna tarea pa kumpli kune. Ami Semper a keda gradisi na su gia i siñasa.
Pa sofbol di Korsou no lubida Clovis nos a intrudusi e Kopa Clovis Lodewijks ku lo bai pa e ganador di remporado regular.
KU esaki nos ke jama Clovis danki i ku Semper e lo keda den nos Kurason.
1.2 Reglanan di sòftbòl na Kòrsou ta tradusí na papiamentu?
Na momentu ku a funda CSB tabata hunga sòftbòl ku e reglanan ofisial di sòftbòl ku tabata na Inglés.Na aña 1934, e komishón di regla di sòftbòl na Merka a traha huntu pa krea un konhunto di reglanan di sòftbòl i e nòmber di e buki tabata The official rules of softball.A hasi uso di e buki di regla aki te ku 2013 aki na Kòrsou.
Na aña 2014, Julius Oscar Hellburg, konosí bou di e nòmber di kariño “Maracucho” a tradusí e buki di regla na papiamentu. Julius Oscar Hellburg a nase na Maracaibo,Venezuela 9 yüli 1930 i a fayesé 2017.Maracucho tabata un umpire sertifiká internashonalmente pa mas ku 50 aña, el a empaña mas ku 12000 wega i el a empaña na mas ku 20 pais.Julio ta generalmente konosí komo e umpayer prinsipal di ISF(International Softball Federation) den Caribe i latino Amerika.
Maracucho ta deklará, aprel 2015, den su buki di regla ku hopi difikultat den su trayektoria den deporte di sòftbòl na Kòrsou, Aruba i Boneiru, el a eksperimentá den konosementu i komprenshón di reglanan di sòftbòl serka gran parti di deportista,esaki a stimulé pa tradusí na e Reglanan ofisial di Sòftbòl di Federashon Internashonal di Sòftbòl “ISF” na papiamentu.Semper el a mantené e pensamentu ku pa ta bon atleta, wes di wega, dirigente deportivo i asta fanatiko, ta nesesario pa tin (sierto) konosementu di reglanan di e deporte ku ta ser praktiká, dirigí òf simpatisá. E reglanan di sòftbòl aki, den e lenga ku nos mayornan a buta den nos boka, lo kontribuí na un mihó komprenshon i konsekuentemente na un desaroyo kualitativo i kuantitvo di deporte di sòftbòl, espesialmente bou di nos hóbennan. Maracucho su lastu palabranan tabata ku di mes manera e ta spera humildemente ku e aporte chikí di dje aki, lo kontribuí grandemente den desaroyo di sòftbòl na Aruba, Boneiru i Kòrsou.Esei ta su deseo.
Loke tabata remarkabel di buki di reglanan ofisial di sòftbòl na papiamentu, ta ku mi por a komprondé i visualisá e reglanan mas miho komo ku papiamentu ta mi idioma materno. Loke a hala atenshon den e buki ta ku basta terminonan di wega manera “strike”, “fly”, “home run”, “fair”, “safe” etc a ta adaptá na nos pronunsiasahon i ortografía fonológiko, por èhempel: straik, flai, homùrn, fèr, seif.Maracucho a menshoná ku e motibu pa esaki ta pa okashoná ménos konfushon den e tradukshon di inglés pa papiamentu i esaki por kambia e loke ta ekspresá, kisas asina tantu, ku e sentido den kua ta eksperimentá ambiente, esensia di e wega lo por bai pèrdí.Pues pa no pèrdè e relashon i signifikashon di e terminología na inglés.Pues abase di esaki nos por konkluí ku Maracucho a pone e prome pasonan pa tradukshon di terminologianan di otro idioma ku ta usa den sòftbòl. Pa medio di esaki otronan por a sigui tradusí reglanan aki.Pues e reglanan di sòftbòl ta tradusí na papiamentu.